Filijale PIO fonda radiće produženo zbog zahteva za penzije - NMR Info\nKreirano dec 25, 2018\nSve filijale, službe i ispostave Republičkog fonda za penzijsko i invalidsko osiguranje obezbediće dežurstva u subotu, 29. decembra 2018. godine, od 7.30 do 12 časova, a u ponedeljak, 31. decembra 2018. godine radiće produženo do 18.00 časova.\nIspostava Republičkog fonda za penzijsko i invalidsko osiguranje u Sečnju radi dva puta nedeljno i to utorkom i petkom.\nU Fondu na taj način žele da omoguće osiguranicima da blagovremeno podnesu zahtev i ostvare pravo na penziju u skladu sa uslovima važećim u 2018. godini.\nRepublički fond za penzijsko i invalidsko osiguranje podseća građane da od 1. januara 2019. važe novi uslovi za ostvarivanje prava na starosnu i prevremenu starosnu penziju, a u skladu sa Zakonom o PIO koji je stupio na snagu 1. januara 2015. godine.\nGrađani koji ispunjavaju uslove za penziju po propisima koji važe u 2018. godini, moraju da prestanu sa radom najkasnije sa 30. decembrom 2018. godine i da podnesu zahtev za penziju najkasnije 31. decembra, što može da se učini lično ili preporučenom poštom.\nU saopštenju Fond podseća da se starosna granica za odlazak u starosnu penziju kod žena pomera za šest meseci, tako da je uslov za žene u 2019. godini 62 godine i 6 meseci života i najmanje 15 godina staža osiguranja.\nDo 2032. godine za žene će se postepeno pomerati uslovi za penzionisanje u pogledu godina života, da bi od te godine i žene imale uslov za starosnu penziju sa navršenih 65 godina života.\nZa muškarce i dalje važe isti uslovi – 65 godina života i najmanje 15 godina staža osiguranja.\nZa ostvarivanje prava na prevremenu starosnu penziju, od 1. januara 2019. godine muškarcima će biti potrebno 40 godina staža osiguranja i najmanje 57 godina i 8 meseci života, a ženama najmanje 38 godina i 6 meseci staža osiguranja i 57 godina života.\nU ovom slučaju, penzija se trajno umanjuje za 0,34 odsto za svaki mesec pre navršenih godina života propisanih za sticanje prava na starosnu penziju u toj kalendarskoj godini.\nOdlaže se dolazak Deda Mraza u Jaši!


EPS Distribucija - Blic Online\nZbog neodložnih radova "EPS Distribucija" Beograd, danas od 08.00 do 22.00 sata, povremene prekide u vodosnabdevanju osetiće potrošači u više naselja oko Beograda.\nKomisija za zaštitu od konkurencije ponovo razmatra zloupotrebu dominantnog položaja EPS-a\nKomisija za zaštitu konkurencije, ukloniće nedostatke koji su nastali kako je Upravni sud utvrdio usled povreda pravila postupka i doneće novo rešenje, koje se odnosi na EPS Distribuciju i zloupotrebu dominantnog položaja ove kompanije.\nProšle godine zabeležena je rekordna naplata struje - sa 94 odsto skocila je na 99,2 procenta, a građani i privreda su za deset odsto smanjili stara dugovanja, tako da ona danas iznose 27 milijardi dinara.\nNajmanje 25 beogradskih NASELJA danas povremeno bez vode\nEPS odgovara Komisiji zbog kazne od 330 miliona: Nećemo da služimo tajkunima!\nSavet Komisije za zaštitu konkurencije utvrdio je da je EPS Distribucija d.o.o. Beograd, kao jedini operator na tržištu distribucije električne energije Srbije zloupotrebio dominantan položaj. Komisija je naložila EPS Distribuciji da plati 330 miliona dinara u budžet Srbije, kao i da preduzme mere za izjednačavanje uslova poslovanja na tržištu.\nObradović: Ne otima se imovina Vojvodini, ne gase radna mesta\nDirektor Elektroprivrede Srbije (EPS) Aleksandar Obradović negirao je danas da je pripajanje preduzeća "Elektrovojvodina" u preduzeće EPS Distribucija, štetno i da predstavlja otimanje imovine Vojvodine.


I dalje presudan Serž Bramerc\nBEOGRAD - Staus kandidata za članstvo Srbije u EU zavisiće od izveštaja glavnog tužitelja Haškog tribunala Serža Bramerca koji danas dolazi u poslednju posetu Srbiji pre primpreme svog konačnog mišljenja.\nSam Bramerc je juče rekao da nije zadovoljan saradnjom Srbije i da EU treba da zadrži uslovljavanje kao oruđe pritiska na Srbiju, ali nije isključio mogućnost da izveštaj bude pozitivan.\nUkoliko Srbija uspe da ubedi Bramerca da u potpunosti sarađuje sa Hagom, holandski parlament, čija delegacija se nalazi u trodnevnoj poseti Beogradu, spreman je da ratifikuje SSP sa Srbijom i ukloni jednu od najvećih prepreka na evropskom putu naše zemlje.\n- U ovom trenutku SSP se nalazi na čekanju u holandskom parlamentu sve do pozitivnog izveštaja Bramerca. Mi se nadamo da će tako i biti, ako ne sada u junu, onda u sledećem izveštaju kroz šest meseci, ali je sasvim sigurno da će Srbija zeleno svetlo dobiti tek kada bude postojala puna saradnja. Ako ne uspete do kraja godine da ubedite Bramerca, holandski ministar spoljnih poslova sasvim sigurno neće na Savetu ministara EU u decembru glasati za kandidaturu Srbije - kaže izvor “Blica” blizak holandskoj delegaciji.\nDa je Bramercov izveštaj presudan za Srbiju potvrdila i Herda Ferburg predsednica Odbora za evropske poslove Donjeg doma Parlamenta Holandije.\n- Srbija mora da ubedi Bramerca. To je ključno. I mi se stvarno nadamo da ćete uraditi šta je potrebno da ga ubedite - rekla je Ferburg.\nBramerc će najnoviji izveštaj predstaviti 6. juna na sednici SB UN. Kako “Blic” saznaje Holanđani su od Bramerca zatražili da izveštaj bude što konkretniji, odnosno da ne ostavlja prostora za različita tumačenja.\n- Ako izveštaj bude negativan to znači da bi se za odobravanje statusa kandidata morao čekati decembarski izveštaj i rešenje pitanja haških begunaca. Čini se da više nema prečica kojima bi se ovo pitanje moglo relaksirati kao što je bio slučaj pred potpisivanje SSP, odmrzavanje SSP ili početak ratifikacije. Tri puta je Bramerc davao takve izveštaje koji su Srbiji omogućili nastavak integracija, a sada kada mu mandat ističe, on nema vremena niti nadležnosti da sklapa politčke dogovore i čini ustupke - kaže Vladimir Todorić, direktor Centra za nove politike.\nHolandija je jedna od devet članica EU koje do sada nisu ratifikovale SSP sa Srbijom i zasigurno jedan od onih koje je najteže ubediti da taj korak i načini. Osim Holandije, saradnja sa Hagom je glavni uslov za i u Belgiji i Irskoj. Srbija ima problema i sa Litvanijom koja blokira SSP zbog neuspešne privatizacije BIP-a, ali i sa Rumunijom kojoj je prepreka bivša zgrada srpske ambasade u Varšavi.\nDa su se razgovori koji su se juče vodili u srpskom parlamentu iza zatvorenih vrata najdirektnije ticali SSP-a za “Blic” je potvrdila i predsednica Parlamenta Slavica Đukić Dejanović: „Pitali su me i o saradnji sa Hagom, izbornom zakonodavstvu i promenama u izbornom sistemu. Mislim da je ovo bio iskren razgovor parlamentaraca koji će pomoći delegaciji Holandije da dileme svog parlamenta prema radu Narodne skupštine Republike Srbije razreši i da će poneti pozitivne utiske - kaže Đukić Dejanović.\nU izjavi za “Blic” Đelić ocenjuje da je ovo jedna od najvažnijih poseta za integracije Srbije i da očekuje da će posle nje Holandija ratifikovati SSP.\nULTIMATUM OPOZICIJE "Ovde nema demokratije, daćemo vlasti SPISAK USLOVA pod kojima idemo na izbore"\nUjedinjena opozicija će do kraja nedelje izaći sa zajedničkim zahtevima za fer i poštene izbore, izjavio je za "Blic" lider Dveri i jedan od osnivača SzS Boško Obradović.\nOTKUD ŽARKO KORAĆ SA MLADIM LIDERIMA SNS? Mnogi su ga odmah napali, a on je dao sasvim logično objašnjenje\nNekadašnji potpredsednik Vlade Zorana Đinđića, bivši poslanik u Skupštini Srbije i psiholog, Žarko Korać, stavljen je na stub srama na društvenim mrežama jer je održao predavanje na Akademiji mladih lidera koju je osnovala Srpska napredna stranka.\nPredsednik Srbije Aleksandar Vučić obilazi radove na Moravskom koridoru, a na Instagramu je objavio fotografiju uz tekst: "Kasnimo svuda, ali je naša Srbija toliko lepa da jednostavno ne možete da joj odolite".\nSrbija bi na proleće opet mogla na vanredne parlamentarne izbore. Kako saznaje "Blic" predsednik Srbije i Srpske napredne stranke Aleksandar Vučić razgovarao je sa saradnicima i sve je bliže da donese takvu odluku.\nPetković: Bisljimi izjavom o ZSO urušva dijalog, EU da reaguje\nNajnovije izjave glavnog pregovarača Prištine Besnika Bisljimija da neće formirati Zajednicu srpskih opština (ZSO), vrhunac su neodgovornosti i cinizma i direktno urušavaju nastavak dijaloga sa Beogradom, izjavio je danas direktor Kancelarije za Kosovo i Metohiju dr Petar Petković.\n"NAPRAVILA OD SRBA LEGITIMNE METE" Petković: Da li se fon Kramon zaista zalaže za EU vrednosti?\nDirektor Kancelarije za Kosovo i Metohiju Petar Petković kaže da je "neskrivena albanska lobistkinja" Viola fon Kramon pokušala večeras da od Srba sa Kosova i Metohije napravi legitimne mete u koje je dozvoljeno pucati.\nU Briselu počeo prvi sastanak radne grupe Beograda i Prištine za tablice\nU Briselu je danas počeo prvi sastanak Radne grupe eksperata Beograda i Prištine, koja bi trebalo da nađe obostrano prihvatljivo rešenje za spor oko registarskih tablica.\nDANAS PONESITE KIŠOBRANE Nakon oblačnog jutra, po podne se očekuju padavine\nOprez za vozače zbog slabe kiše i moguće magle, teretnjaci na izlazak iz zemlje čekaju do sedam ati\nModeli bežičnih slušalica za svakoga, a cene već od 999 dinara!


OБРАДОВИЋ: ОЦЕНА ЗА ФАКУЛТЕТЕ – ГСПРС Независност\nOБРАДОВИЋ: ОЦЕНА ЗА ФАКУЛТЕТЕ\nНасловна/Новости/Актуелно/OБРАДОВИЋ: ОЦЕНА ЗА ФАКУЛТЕТЕ\nTokom jeseni počinju prepreme za rangiranje univerziteta u našoj zemlji, kako bi sve bilo spremno za iduću godinu, najavio je ministar prosvete i nauke Žarko Obradović\nUSAGLAŠAVANjEM kriterijuma, tokom jeseni će početi priprema za rangiranje univerziteta u Srbiji. Naša ideja je da sve bude spremno za iduću godinu – izjavio je u ponedeljak ministar prosvete i nauke Žarko Obradović.\nNa sastanku sa učesnicima Konferencije univerziteta Srbije, postignut je saglasnost da treba utvrditi što objektivnije kriterijume kako se ne bi stvarala velika razlika između bogatih i siromašnih univerziteta.\nObradović je dodao da će rangiranjem biti obuhvaćeni i privatni i državni univerziteti. On je ukazao da su trenutno važeći kiterijumi, pre svega u SAD, broj živih Nobelovaca koji predaju, saradnja sa privredom, citiranost, a da u obzir treba uzeti i studentska postignuća.\nRektor Beogradskog univerziteta Branko Kovačević je naveo da je rangiranje ”pitanje države i uređenog sistema” i da mora biti obavezujuće za sve univerzitete:\n– Rangiranje treba da kaže ko je dobar, a ko je loš i da stvori konkurenciju i doprinese kvalitetu.


SAD NE PRISTAJU NA PREGOVORE SA TALIBANIMA\nB92 - 14.10.2001\nVasington -- SAD su u nedelju odbacile ponudu vladajucih Talibana da isporuce Saudijca Osamu bin Ladena nekoj neutralnoj zemlji, ukoliko SAD prikupe dovoljno dokaza da je Bin Ladena umesan u proslomesecne teroristicke napade na Njujork i Vasington.\nBuš dao šansu talibanima\nBlic - 13.10.2001\nVAŠINGTON (Agencije) - Američki predsednik Džordž Buš izjavio je da talibanske vlasti u Avganistanu imaju još jednu 'šansu' da izruče Osamu bin Ladena SAD, da bi Vašington preispitao svoju politiku prema njima. 'Imate i drugu šansu', rekao je Buš na prvoj konferenciji za štampu od napada u SAD 11.\nPod bombama još 200 žrtava\nBlic - 12.10.2001\nKabul (Agencije) - Američki zvaničnici su potvrdili CNN-u da će jedinice za specijalne operacije uskoro biti upotrebljene u Avganistanu. Neimenovani zvaničnici su rekli da će uloga tih jedinica biti 'značajna ali brojčano organičena'.\nDOKAZI O AKTIVNOSTIMA TALIBANA I AL KAIDE U BIH\nB92 - 12.10.2001\nHag -- Glavni tuzilac Haskog tribunala Karla del Ponte izjavila je u intervjuu za "Prese" da ima dokaze da su Talibani i teroristicka organizacija Osame bin Ladena Al Kaida aktivni i u BiH. "U nasoj istrazi naisli smo na takve dokaze. Bin Laden i njegovi ljudi aktivni su i u BiH. To je sigurno.\nBUS: JOS NIJE KASNO ZA PREDAJU BIN LADENA\nVasington, Kabul, Njujork -- Americke snage u cetvrtak su najzesce bombardovale Avganistan, bacajuci kasetne bombe na polozaje talibanskih snaga bezbednosti koje su stacionirane kod Kabula. Ocevici su izvestili da je bombardovana i talibanska vojska koja se bori protiv opozicione Severne alijanse.\nMogući udari i svih 24 sata\nBlic - 11.10.2001\nVašington - Američki ratni avioni i juče su nastavili napade na ciljeve u Avganistanu. Talibanski izvori kažu da su odgovorili vatrom iz protivavionskog naoružanja, tokom bombardovanja aerodroma u Kandaharu, inače sedištu talibana.\n200 MRTVIH U NAPADIMA NA AVGANISTAN\nB92 - 11.10.2001\nKabul -- U vazdusnim napadima na Avganistan u cetvrtak je poginulo vise od 200 mestana sela u istocnom delu zemlje nedaleko od Dzalalabada, rekao je talibanski zvanicnik za AFP. Americki vojni avioni su prvi put danju napali Kabul, a eksplozije dopiru iz pravca gradskog aerodroma i istocnih delova ...\nDO SADA POGINULO 76 LJUDI U AVGANISTANU\nB92 - 10.10.2001\nKabul -- U americkim napadima na Avganistan, koji su poceli u nedelju uvece, do sada je poginulo 76 ljudi, a oko 100 povredjeno. Prema podacima koje su prikupili agencija Avgan islamik pres i zvanicnici u vecim gradovima koji su pogodjeni u americkim napadima, u Kandaharu, sedistu vladajucih ...\nTalibani: Sramoćenje islamskog sveta\nBlic - 09.10.2001\nISLAMABAD (Rojters) - Talibanski ambasador u Pakistanu mula Abdul Salam Zaef izjavio je juče da američki napadi na njegovu zemlju predstavljaju akte terorizma koji su uvredili islamski svet. 'Ovo je bruka i sramoćenje islamskog sveta.\nNa udaru i druge zemlje\nVAŠINGTON - SAD su Savetu bezbednosti saopštile da će možda morati da pokrenu vojne akcije i kada je reč o drugim zemljama i organizacijama osim Avganistana i Al Kaide Osame bin Ladena. U pismu koje je Džon Negroponte, ambasador SAD u UN, uputio članicama Saveta bezbednosti se još kaže da je ...\nPOGINUO KOMANDANT TALIBANSKOG RATNOG VAZDUHOPLOVSTVA\nB92 - 09.10.2001\nKabul -- Komandant talibanskog ratnog vazduhoplovstva Ahtar Mohamed Mansur poginuo je u u ponedeljak u napadu americkih bombardera na Avganistan, javila je iranska drzavna novinska agencija IRNA. Mansur je poginuo u drugom talasu bombardovanja, tvrdi IRNA pozivajuci se na dobro obavestene izvore u ...\nAvganistan bez slike_arhiva iz sveta\nBlic - 08.10.2001\nISLAMABAD - Sasvim je sigurno da je Avganistan možda jedina zemlja na svetu u kojoj nisu viđeni snimci aviona koji udaraju u zgrade njujorškog Svetskog trgovačkog centra, kule koje se ruše i sa sobom sahranjuju i hiljade onih koji su u njima radili.\nPočeo napad na Avganistan\nVAŠINGTON - Pentagon je sinoć oko 18, 30 po jugoslovenskom vremenu potvrdio da je počeo napad na Avganistan. Američke snage su uništile komandnu bazu na aerodromu u Kandaharu, južnom sedištu talibanskog lidera mule Muhameda Omara, javlje CNN.\nOsama ima četiri dvojnika\nDUBAI (Tanjug) - Osama bin Laden, glavni osumnjičeni za terorističke napade izvršene 11. septembra u SAD, koristi dvojnike kako bi zbunio zapadne obaveštajne službe koje ga gone, izjavio je Vali Masud, otpravnik poslova avganistanske opozicione vlade u Londonu.\nRAMSFELD: PRVI NAPADI VRLO USPESNI\nB92 - 08.10.2001\nVasington, Kabul -- Prema oceni americkog ministra odbrane Donalda Ramsfelda, prvi vazdusni napad na baze Osame bin Ladena i talibanske vojne objekte bio je vrlo uspesan. Medju ciljevima su, prema recima Ramsfelda, bili aerodromi, artiljerijske jedinice i baze za obuku teroristicke organizacije Al ...


Uefa pokrenula istragu protiv Zvezde - Sport - Dnevni list Danas\nPočetna » Sport » Uefa pokrenula istragu protiv Zvezde\nEvropska fudbalska unija (Uefa) pokrenula je danas istragu protiv Crvene zvezde zbog vređanja igrača Milana Zlatana Ibrahimovića na meču Lige Evropa koji je prošlog četvrtka odigran u Beogradu.\n5Piše: Beta 23. februara 2021. 17.30\nZvezda i Milan su prošle nedelje u Beogradu odigrali nerešeno 2:2, u prvoj utakmici šesnaestine finala Lige Evropa.\nIbrahimović je utakmicu pratio sa tribina, a iako nije bilo publike na stadionu, nekoliko desetina ljudi sedelo je u loži odakle se moglo čuti kako jedan muškarac vređa švedskog fudbalera, poreklom iz Bosne i Hercegovine, na nacionalnoj osnovi.\n„U skladu sa članom 31 (4) disciplinskih propisa Uefa, danas je imenovan inspektor za etiku i disciplinu koji će sprovoditi disciplinsku istragu u vezi sa incidentima koji su se dogodili tokom utakmice Lige Evrope između Crvene zvezde i Milana (2:2), odigrane 18. februara 2021. u Srbiji“, navodi se u saopštenju Uefa.\nZvezda je dan nakon meča osudila uvredljive poruke Zlatanu Ibrahimoviću i navela da će u saradnji sa nadležnima pronaći „primitivnog pojedinca koji je bacio mrlju na tradicionalno gostoprimstvo srpskog naroda“.\nFK Crvena zvezda, Fudbalski klub Crvena Zvezda, Istraga, UEFA, uvrede, Zlatan IbrahimovićNion\nNapad je jedina opcija\nKakvu kaznu od UEFA Zvezda može dobiti zbog „slučaja Ibrahimović“?\nMa gde ce oni, to je vikao neko treci, Madjar, Rumun ili Turcin. kanite ih na njgori moguci nacin.\n23. februara 2021. u 18.07\nAko je sedelo samo nekoliko desetina ljudi , onda već sad treba da se zna ko je taj primitivac . Jedino , ako po našem običaju počnemo nešto da „uvrćemo“ , „izvrćemo“ , palamudimo , izvodimo ga na poligraf itd . A on kaže „Nisam majke mi“ , onda , kod nas može da prođe bez ičega . A kod Uefe , videćemo .\n23. februara 2021. u 18.49\nKako „Primitivni pojedinci“ sede u počasnoj loži Marakane?\n25. februara 2021. u 07.28\nPa zato što su svi primitivni,ponako na SNS nacin!\n23. februara 2021. u 20.39\nsad ce zvezda opet biti udruzenje gradjana i kaznu ce platiti budzet, odgovoran nece biti niko.kad prodaju fudbalera, novac ce uzeti ..ikrasti neko. srusite stadion, dajte ga amaterima ,deci..,skolarcima.zvezdu poklonite i skinite sa budzeta


U Sarajevu otvoren Sajam privrede 2019. s više od 200 izlagača - Biznis Info\nU Sarajevu otvoren Sajam privrede 2019. s više od 200 izlagača\nBy BiznisInfo on\t 10/12/2019 Ekonomija\nU sarajevskoj Skenderiji danas je otvoren 6. Sajam privrede, poljoprivrede i zanatstva i 43. Sajam roba široke potrošnje, koji će trajati do 12. decembra, a na kojem učestvuje više od 200 izlagača iz svih dijelova Bosne i Hercegovine, javlja Anadolu Agency (AA).\nMinistar privrede Kantona Sarajevo Haris Bašić je u obraćanju prisutnima istakao da je ovo jedan od sajmova koji vraćaju život u Skenderiju koja sve više organizuje ovakve i slične privredne događaje i time doprinosi ekonomskom razvoju zemlje.\n“Sajam otvara svoja vrata svim izlagačima da jedni druge upoznaju, da podijele iskustva u proizvodnji i eventulano nove tehnologije i nove proizvode, i na kraju, da se druže. Svaka vrsta komunikacije i razmjena informacija je jedna vrsta zbližavanja i pruža mogućnost za saradnju. Svima želim uspješno izlaganje i mnogo poslovnih dogovora i prodatih proizvoda i lijepo druženje u naredna dva dana”, rekao je Bašić i sajam proglasio zvanično otvorenim.\nPredsjednik Udruženja poljkoprivrednika opštine Foča – Ustikolina Avdo Muslimović je istakao da već 17 godina učestvuje na raznim sajmovima u BiH kao izlagač i poljoprivredni proizvođač.


Aselborn: Neka zaborave na "veliku Albaniju" | Trebinje Live\nŽan Aselborn, ministar spoljnih i evropskih poslova Luksemburga, koji uskoro preuzima predsjedavanje EU, rekao je danas da oni koji sanjaju o "velikoj Albaniji" to treba da zaborave.\nAselborn je rekao da su posljednji događaji pokazali da dijalog između Beograda i Prištine trenutno nije najvažniji problem na Balkanu, odnosno da ovakva situacija u Makedoniji ne smije da potraje.\n"Treba pod hitno pronaći rješenje, inače idemo pravo u krizu", smatra ministar.\nAselborn ističe i da je Srbija u potpunosti zaslužila da konačno krene u aktivni pregovarački proces.\n"Srbija je s aktuelnom proevropskom vladom uradila mnogo toga u dobrom pravcu. Svi se slažu da u drugoj polovini godine treba da učinim sve da bismo otvorili jedno ili više pregovaračkih poglavlja. To će biti veoma važno, kako za Srbiju, tako i za EU."\nNa pitanje da li bi to moglo da se desi u oktobru ili decembru, Aselborn odgovara da je to manje važno, i u ovom trenutku neizvjesno.\n"U svakom slučaju, očekujemo da poglavlja otvorimo tokom luksemburškog predsjedavanja", dodao je on.\nOn je naglasio da je uvijek davao sve od sebe i bio veliki prijatelj Srbije.\n"To sam ponovio i na nedavnom sastanku pred našim evropskim partnerima. Biću vam, naravno, prijatelj i tokom našeg predsjedavanja i učiniti maksimum da poglavlja budu otvorena", zaključio je Aselborn.


Popović: Nemamo pravo na poraz, pobjeda koalicije "Odlučno za Crnu Goru" jedini garant očuvanja evroatlanskog puta i suverenosti\nNapisano 19 avgust 2020 . Objavljeno u IZBORI 2020\n"Sudbonosni dan za Crnu Goru je 30. avgust, a naše je moranje,u okviru izborne liste Odlučno za Crnu Goru, da očuvamo evroatlanski put i suverenost Crne Gore. Ne smijem ni da pomislim šta bi bilo i sa Kotorom i sa Crnom Gorom kada bi politička krila Srpske pravoslavne crkve predvođena DF, Demokratama i URA uspjela da formiraju parlamentarnu većinu. Potpuno bi se zaustavio put razvoja, sva ekonomsko-socijalna pitanja bi se zanemarila a njihova politika bila bi, kako sami najavljuju, poništenje odluka o članstvu u NATO, priznanju Kosova i poništenje Zakona o slobodi vjeroispovijesti, a sve to zajedno vodi ka novom referendumu o nezavisnosti Crne Gore i ka teškim iskušenjima za građane. Znamo kako je takva vlast funkcionisala u Kotoru od 20017. do 2019., kao "rogovi u vreći", slično kao i u Budvi uz nasilje, haos i demagogiju." kazao je Andrija Popović, nosilac liste "Za liberalni Kotor" i predsjednik LP u intervjuu na Skala radiu.\nDržavni interes je iznad svega i koalicija "Odlučno za Crnu Goru" DPS i Liberalne partije nema prava na izborni poraz. Naša pobjeda jedini je garant očuvanja statusa nezavisne Crne Gore i svih dostignuća koje je država postigla.\nLiberalna partija kandidovala me je za predsjednika Opštine Kotor, ukoliko bi lista liberala osvojila nekoliko mandata. Kotorski liberali bi u toj situaciji vjerovatno snažno odlučivali o budućem putu i razvoju Kotora. Danas Kotor ima samo jednog kandidata za predsjednika Opštine, imenom i prezimenom kandidata LP,dok ostali imaju nosioce lista ali ne znaju ko su im kandidati za predsjednika u slučaju pobjede, o tome će odlučivati njihove centrale iz Podgorice, naveo je Popović.\nOsim toga, predsjednik Popović, upitan za svoj humanitarni rad, kao jedini političar koji je uplatio 10.000 eura za pomoć u borbi protiv korona virusa na samom početku krize, kazao je da ne voli da priča o svojem humanitarnom radu ali da vrlo rado učestvuje u svakoj akciji u kojoj može da pomogne i da mu je drago ako je svojim primjerom inspirisao ili podstakao nekog na sličan gest.


Povećana sredstva agrarnog budžeta u Novoj Varoši - Užicka Republika Press\nOpština Nova Varoš je tokom prošle godine za podsticaj poljoprivredne proizvodnje utrošila blizu 11 miliona dinara, a značajna sredstva za sprovođenje brojnih projekata iz oblasti agrarne politike opredeljena su i u budžetu za 2019., ističe zamenik predsednika opštine dr Branko Bjelić. Najveći deo agrarnog budžeta blizu sedam miliona dinaram u prošloj godini potrošen je na subvencije proizvođačima koji su podsticajna sredstva lokalne samouprave iskoristili za kupovinu poljoprivredne mehanizacije i opreme, kao i nabavku kvalitetnih grla stoke, podizanje i obnavljanje zasada, sistema za navodnjavanje i slično.\nPravo na subvencije su iskoristila ukupno 143 poljoprivredna proizvođača koja su prethodno dobila „zeleno svetlo“ na opštinskom javnom pozivu. Maksimalan pojedinačni iznos finansijske podrške bio je do 100.000 dinara za fizičku investiciju, 60.000 za umatičene junce odnosno 10.000 za umatičene ovce. U odnosu na 2017. iznos subvencija za prošlu godinu uvećan je za preko 50 odsto odnosno blizu 4,5 miliona dinara.\nDruga mera u okviru lokalne agrarne politike koja je imala odlične efekte je pomoć poljoprivrednicima kroz subvencionisanje veterinarskih usluga za veštačko osemenjavanje krupne stoke odnosno krava. Iz opštinske kase je za ove namene utrošeno oko 2,2 milion dinara, a pozitivno je odgovoreno na 553 zahteva stočara za ukupno 2.114 grla. Ovakav vid pomoći poljoprivrednicima, koji smo kao meru aktivirali nakon desetak godina, imao je širok obuhvat korisnika, nezavisno od toga da li su oni „mali“ ili „veliki“ stočari odnosno da li se bave ekstezivnom ili intezivnom proizvodnjom. Značaj ove vrste subvencija je i u tome što bi one trebalo da utiču na poboljšanje rasnog sastava krupne stoke, što dugoročno gledano znači unapređenje stočarstva u novovaroškom kraju – naglašava Branko Bjelić, zamenik predsednika opštine, inače, doktor veterine. On najavljuje da će i iz budžeta za 2019.biti opredeljeno oko dva miliona dinara za realizaciju ove poljoprivredne mere, kao i da je taj iznos sasvim dovoljan da podmiri aktuelne potrebe stočara u ovom segmentu.\nInače, stočni fond na teritoriji novovaroške opštine je u poslednjih osam godina uvećan za preko 1.000 grla krupne stoke. U lokalnoj samoupravi računaju da je tome u značajnoj meri doprinela i dodela opštinskih subvencija. Stočni fond, prema podacima Odeljenja za lokalni ekonomski razvoj i poljoprivredu, trenutno broji 8.954 grla, od čega su 5.652 muzne krave.\nPodsticajne mere opštine Nova Varoš uticale su na povećanje za preko 1.000 grla krupne stoke\nIz opštinske kase su u 2018. godini sufinansirane i kamate na poljoprivredne kredite. Cilj mere je podrška gazdinstvima u obezbeđenju obrtnih sredstava za investicije u nabavku kvalitetnijih grla stoke, modernizaciju opreme i mehanizacije, izgradnju i adaptaciju objekata i slične namene. Opština je dodatnih oko 550.000 dinara izdvojila i za podsticaj promotivnih aktivnosti u ruralnom razvoju, a sredstva su iskorištena za poseti poljoprivrednika najvećim sajamskim manifestacijama i studijska putovanja, na kojima su proizvođači imali priliku da razmene iskustva i znanja sa kolegama iz zemlje i regiona.\nUlaganje u agrar i podrška poljoprivrednicima imperativ je u radu lokalne uprave i tokom ove godine, kažu u opštinskom rukovodstvu. Zato su budžetom za 2019. opredeljena sredstva od oko 9,5 miliona dinara za sprovođenje različitih mera agrarne politike.\nDodatnu finanasijsku „injekciju“ i benefite u ukupnom iznosu od oko četiri miliona dinara poljoprivrednici mogu ostvariti i preko lokalnih udruženja. Zato apelujem na poljoprivredne proizvođače da se učlanjuju i udružuju jer tada imaju veće šanse da dođu do sredstava opštine, države odnosno donatora. Udruživanjem snaga i ideja lakše će se probiti na tržište i ostvariti značajniji promet odnosno profit – dodaje zamenik predsednika opštine Branko Bjelić, uz poruku poljoprivrednicima da će im opštinske stručne službe pomoći da svoje pozitivne ideje i inicijative pretoče u projekte, kao i bliže informisati o svim predstojećim konkursima lokalne samouprave, resornog Ministarstva ili donatorskih organizacija.


RTS :: Vojska Srbije dobila prvu ženu pilota jurišnog borbenog aviona "orao"\nDruštvo Vojska Srbije dobila prvu ženu pilota jurišnog borbenog aviona "orao"\nsreda, 25. nov 2020, 17:50 -> 19:05\nKapetan Ana Perišić, pripadnica 241. lovačko-bombarderske avijacijske eskadrile 98. vazduhoplovne brigade, izvela je prvi samostalni let na avionu "orao" i time postala prva žena pilot u istoriji naše vojske na jurišnom vazduhoplovu.\nAna Perišić uspešno završava preobuku sa vazduhoplova "supergaleb G4" na vazduhoplov "orao". Govoreći o utiscima nakon prvog samostalnog leta, istakla je da ih je teško opisati rečima, a na pitanje kako se oseća kao prva žena pilot koja je to ostvarila odgovara da je reč o zadatku za koji se trudi da ispuni nabolje što može.\n"Let je protekao sigurno i bezbedno i ja sam zadovoljna kako sam uspela to da izvedem. Izazov sam po sebi je da letim sama na tom vazduhoplovu posle kontrolnog leta", istakla je Perišićeva, koja pripada prvoj generaciji žena pilota koja se školovala na Vojnoj akademiji za taj poziv.\nNa vojnom aerodromu "Morava" u Lađevcima, na uspešno izvedenom kontrolnom letu Ani Perišić po sletanju među prvima je čestitao i ministar odbrane Nebojša Stefanović, a zatim i kolege iz 241. lovačko-bombarderske avijacijske eskadrile 98. vazduhoplovne brigade.\n"Drago mi je što je tako i to jeste prostor za nove mlade generacije mladih žena iz naše zemlje koje mogu da pronađu svoju karijeru i u lovačkoj avijaciji, kao i karijeru u najsloženijim vidovima i jedinicama Vojske Srbije", istakao je Stefanović dodajući da je zahvalan Ani zbog prilike da danas vidi jednog veoma uspešnog pilota, za koju su starešine i stručnjaci ocenili je imala veoma uspešan let nakon koga sada može da ide i u samostalne letove.\n"Nije ovo lak posao, to je posao u kome piloti i svi oni ljudi koji opslužuju sistem, da ne zaboravimo i sve tehničare i ljude koji pomažu pilotima u osposobljavanju vazduhoplova i u svakodnevnim aktivnostima, u kome moraju da prođu bezbrojne časove obuke da bi bili sposobni da upravljaju složenim sistemima i da bi mogli da budu ono što jesu – neko ko brani našu zemlju i ko je u svakom trenutku spreman da uzleti i da se bori za Srbiju", naglasio je Stefanović.\nTokom obilaska pripadnika 98. vazduhoplovne brigade na vojnom aerodromu "Morava" kod Kraljeva, kome je prisustvovao i zamenik komandanta RViPVO, brigadni general Željko Bilić, zamenik komandanta te jedinice pukovnik Aleksandar Milićević referisao je o nameni i zadacima jedinice, a Stefanović je obišao i nedavno nabavljene vazduhoplove koji su u sastavu te jedinice i razgovarao sa pilotima i tehničkim sastavom 241. lovačko-bombarderske avijacijske eskadrile.


EU konačno pokreće postupak protiv Mađarske zbog vladavine prava | EurActiv Serbia\nEU konačno pokreće postupak protiv Mađarske zbog vladavine prava\nRead time : 2 m, 28 s\nSamo par dana nakon što je mađarski premijer Vitkor Orban dobio četvrti uzastopni mandat, Evropska komisija je saopštila da će pokrenuti postupak za obustavljanje isplata podrške Mađarskoj zbog kršenja standarda EU u oblasti vladavine prava. Očekuje se da taj postupak, kojim se Mađarskoj veću duže preti, traje mesecima.\nObustava isplata Mađarskoj predstavljala bi prvo korišćenje novog mehanizma uslovljavanja koji omogućava EU da preduzme mere za zaštitu njenog budžeta, nakon što je Evropski sud pravde u februaru presudio da je on legalno usvojen.\nPredsednica Evropske komisije Ursula fon der Lajen rekla je da njen tim nije zadovoljan odgovorima Mađarske na pitanja u vezi sa vladavinom prava.\n"Naš zaključak je da moramo da pređemo na sledeći korak", kazala je Fon der Lajen i dodala da će mađarskim vlastima uskoro biti poslato zvanično obaveštenje o obustavi isplata, preneo je AP.\nMađarska, koja prima veliku sumu novca iz fondova EU, poslednjih nekoliko godina je sve više na udaru kritika zbog odstupanja od demokratskih normi, odnosno prekomerne kontrole nad pravosuđem, gušenja slobode medija i uskraćivanje prava pripadnicima LGBT populacije.\nMehanizam uslovljavanja, koji se smatra najmoćnijim oružjem EU za sprečavanje produbljivanja jaza između članica EU po pitanju stanja demokratije, usvojen je pre više od godinu dana, ali Evropska komisija nije želela da ga primenjuje dok Evropski sud pravde ne potvrdi legalnost te mere.\nProces koji bi za posledicu mogao da ima da Mađarska izgubi milijarde evra finansijske podrške EU verovatno će trajati mesecima, možda i više od pola godine.\nNakon što pismom bude zvanično obaveštena o pokretanju mehanizma uslovljavanja novca EU poštovanjem vladavine prava, Budimpešta će imati između mesec i tri meseca da razmotri stvari i da svoja zapažanja.\nKada dobije komenatre Budimpešte, Komisija će u "indikativnom roku od meses dana" odlučiti da li će od članica EU tražiti "blagoslov" za akciju.\nAko tako bude, Komisija će ponovo dati Mađarskoj rok od mesec dana da "podnese svoja zapažanja, posebno o proporcionalnosti predviđenih mera".\nPošto Evropska komisija dobije drugu turu komenatara o merama, ponovo će imati mesec dana da dostavi svoj predlog drugim članicama EU.\nČlanice će imati do tri meseca da usvoje ili izmene Komisijin predlog kvalifikovanom većinom u Savetu.\nBudimpešta Briselu: Ovo je greška\nŠef kabineta mađarskog premijera Gergelj Guljaš odhovarajući na saopštenje Fon der Lajen rekao je za agenciju MTI da Brisel pravi grešku "što peva istu pesmu" kao mađarska levica koju su Mađari upravo odbacili velikom većinom.\nOn je takođe pozvao Brisel da ne kažnjava mađarske birače za iskazane stavove koji nisu po njegovoj volji.\nInače, na referendumu o zakonu o "zaštiti dece" koji je održan zajedno sa parlamentarnim izborima vlada nije uspela da dobije potreban broj glasova. Taj zakon oštro je kiritkovan kao loše prikriveni napad na mađarsku LGBTQI zajednicu.\nMinistarka pravde Judit Varga napisala je na Fejsbuku da se mađarska vlada ne bavi političkim izjavama i da čeka zvanično saopštenje sa konkretnim detaljima.\nMađarski premijer Orban osvojio i četvrti uzastopni mandat


Jedan Trojanac za dve platforme: Janicab napada i Windows i OS X računare\nOpisi virusa, 24.07.2013, 10:23 AM\nStručnjaci za bezbednost računara otkrili su familiju malvera koji se koriste u napadima i na Windows i na OS X računare. Trojanac Janicab.A je osim po tome što je dizajniran za napade i na Windows i na OS X, neobičan i po tome što koristi YouTube stranicu da bi usmerio zaražene računare na C&C servere (serveri za komandu i kontrolu).\nTrojanac je prvi put dospeo u žižu javnosti prošle nedelje kada su stručnjaci kompanija F-Secure i Webroot izneli svoje analize nove pretnje za Mac računare. Janicab je digitalno potpisan validnim Apple Developer ID. On takođe koristi specijalan unicode karakter poznat kao "right-to-left override" da bi fajl koji dovodi do infekcije računara izgledao kao PDF dokument umesto kao potencijalno opasni izvršni fajl.\nU ponedeljak su stručnjaci kompanije Avast na blogu kompanije objavili svoju analizu istog malvera, koji je, prema njihovim rečima, u stanju da inficira i Windows računare. Malver koristi ranjivost u Windows-u koju je Microsoft zakrpio još prošle godine, da bi instalirao malicioznu Visual Basic skriptu koja ostaje aktivna čak i posle restartovanja zaraženog računara.\nKao i verzije malvera za Mac, Janicab nasumično bira YouTube link sa kodirane liste da bi pronašao IP adresu jednog od C&C srevera od koga će dobiti ažuriranja i instrukcije. Na jednoj takvoj YouTube stranici nalazi se tekst „just something i made up for fun, check out my website at 111.90.152.201/cc bye bye“. Stručnjaci misle da je IP adresa u ovom tekstu možda lokacija jednog od C&C servera.\nZa sada nema podataka koliko je računara zaraženo ovim malverom. Stručnjaci veruju da je malver u beta fazi razvoja i da njegovi autori isprobavaju kako funkcioniše pretnja namenjena dvema platformama.\nRastuća popularnost OS X je razlog zbog čega niko ne bi trebalo da bude iznenađen pojavom malvera za Apple-ov operativni sistem. Ipak, neobično je videti da isti malver može inficirati i Windows. Dodavanje Linuxa na listu meta ovakvih malvera je nešto na šta ćemo verovatno sačekati još nekoliko godina.


Broj porodilja koje dolaze u našu ustanovu rezultat dobrog odnosa i povjerenja | Univerzitetska bolnica Foča\nPočetna » Ginekologija i akušerstvo » Broj porodilja koje dolaze u našu ustanovu rezultat dobrog odnosa i povjerenja\nDvadesetsedmogodišnja Suzana Tabaković iz Bileće, koja je na svijet donijela sina Vukašina kaže da su kvalitet usluga, stečeno povjerenje u ljekare i ljubaznost osoblja bili su presudni da svoj drugi porođaj obavi u Univerzitetskoj bolnici u Foči.\n-Beba je dobro, ja se dobro osjećam, sve je proteklo kako treba, prezadovoljna sam tretmanom i odnosom i stalnom brigom i prema meni i prema bebi-ističe Tabakovićeva.\nNataša Vukašinović iz Pala,koja se sa sinom Lazarom nalazi na postporođajnom oporavku, ističe da bi svim trudnicama preporučila našu ustanovu.\n-Ovdje sam došla da se porodim jer sam čula sve najbolje i uvjerila se u kvalitet usluga i ljubaznost osoblja, ne bih nikog posebno isticala, ali bih svim trudnicama preporučila ovu ustanovu-kaže Vukašinovićeva.\nPorođaj je jedan od najradosnijih, ali i najstresnijih događaja u životu žene. Zbog toga je važno buduće majke upoznati i pripremiti za porođajni proces, objašnjava ginekolog Vladimir Čančar:\n-Odnos između porodilje i ljekara je neminovan, i nama je daleko lakše da porađamo trudnice koje znamo od ranije, kojima smo vodili trudnoću, nego one koje vidimo prvi put na porođaju, jer i psihološki profil trudnice upoznamo kroz devet mjeseci naše saradnje i kontrola. U svakom slučaju saradnja je mnogo važna, i sa ljekarima i sa babicama, i dobra saradnja rezultira dobrim ishodom-kaže Čančar.\nNačelnik odjeljenja Radoslavka Lečić ističe da je najveći broj porodilja koje dolaze sa područja Gornjeg Podrinja, Hercegovine, ali i iz federalnih opština, Goražda i Sarajeva. Najvažnije od svega je imati dobar odnos prema porodiljama:\n-Naravno da je najvažnije i prioritetno profesionalno privesti trudnoću kraju, obaviti porođaj bez problema i dobiti zdravo novorođenče, ali isto tako je mnogo bitno i mi jako polažemo na to da svakoj porodilji ostane taj čin rađanja u najljepšem mogućem sjećanju. Dosta žena odlučuje se i na porođaj uz pomoć epiduralne anestezije i mi smatramo da je broj porodilja koje dolaze rezultat dobrog odnosa i povjerenja-istakla je Lečićeva.


Napravljeno biorazgradivo vozilo\nFoto: Ilustracija | Napravljeno biorazgradivo vozilo\nTanjug 11.09.2017 14:17\nPostoje "pametna", hibridna, električna, a sada su tu i biorazgradiva vozila pošto je grupa studenata sa Tehnološkog fakulteta u Ajndhovenu u Holandiji napravila prototip četvorotočkaša biokompozitne građe nazvan Lina, prenosi "Glas Amerike".\nNavodi se da je veći dio ovog četvoroseda na električni pogon napravljen od materijala dobijenog iz šećerne repe i lana, a jedino točkovi i sistem za upravljanje automobilom nemaju bio-osnovu.\n"Spoljašnost vozila izrađena je od lanenih vlakana i polipropilena, koji se presuju i zagrevaju, da bi se dobile ravne ploče", objašnjava student Janik Van Ril.\nOsnovu šasije čini struktura nalik saću, proizvedena od polimlečne kiseline (polilaktida), biorazgradivog plastičnog polimera, koja se dobija iz šećerne repe. Tako sjedinjena osnova se umeće između dva kompozitna lista lanenih vlakana.\nOvom procedurom smanjuje se težina vozila, zbog čega ono troši manje struje nego prosečan automobil na elektronski pogon.\n"Automobil je težak svega 310 kilograma, što je vrlo lagano za putnička vozila. Zbog toga nam je potrebno samo 30-ak kilograma baterija, sa kojima možemo da pređemo oko 100 kilometara", ističe student Nud Van de Gevel.\nNavodi se da vozilo može da dostigne brzinu od 80 kilometara na sat, ali ne očekujete da se prototip pojavi na drumu baš tako brzo, pošto još ne može da zadovolji bezbednosne standarde prilikom sudara.\nIpak, kako njeni tvorci tvrde, Lina predstavlja njihovu viziju automobila budućnosti, izgrađenih od materijala, koji nemaju negativan uticaj na prirodnu sredinu.\nTražnja veća od očekivane, na auto čekaju godinu dana\nOvaj Tesla je najbrži blindirani auto\nRuska verzija "Genšera" sije strah\nKad "engleska ekipa" zaigra fudbal automobilima\nZanimljive činjenice o automobilima koje sigurno niste znali\nBorila se za prava žena da voze, poklonili joj Mustang


5 kreativnih ideja za nesvakidašnji dan u Beogradu - Travelist.rs\nTravelist.rs » Magazin » 5 kreativnih ideja za nesvakidašnji dan u Beogradu\nBeograd je prestonica koji već decenijama neguje metropolitski karakter, a opet je u sve to suptilno ukombinovana tradicija i karakteristični duh grada koji već vekovima ponosno stoji na ušću Save u Dunav. U ovom užurbanom gradu, sa skoro dva miliona stanovnika, se svakog trenutka nešto događa, pa svakome ko ovde živi ili obilazi Beograd nije teško da pronađe zanimaciju za sebe i savršeno upotpuni svoj dan.\nBeograd je nadaleko poznat kao mesto dobrog provoda, koji je budan 24 sata dnevno, pa su mnogima koji dolaze u ovaj grad noćni izlasci jedna od prvih asocijacija. Ipak, Beograd obiluje i brojnim drugim obeležjima, zanmenitostima, prirodnim lepotama, pa svi oni kreativci koji žele nešto drugačije imaju priliku da u Beogradu iskuse toliko toga.\nU nastavku vam predstavljamo načine kako da provedete dan u Beogradu na kreativan i originalan način.\n#1 Kreativne radionice za decu i odrasle\nNajbolji način da iskažete svoj kreativni potencijal i zabavite se na poseban i drugačiji način jeste da pronađete neku kreativnu radionicu ili hobi centar gde možete bez ustručavanja da pustite svojoj mašti na volju. Jedan od takvih centara jeste i BAH hobi centar za razvoj umetničke kreativnosti, namenjen kako starijoj populaciji, tako i deci.\nOvaj centar na Vračaru nudi širok izbor kurseva i usluga, pa nema dileme da svako može da pronađe pravu stvar za sebe, gde će na najbolji način iskazati svoje veštine i talente. Bilo da su u pitanju slikanje, crtanje, vajanje ili dekupaž, kviling, kaligrafija, ovde imate priliku ne samo da ispoljite svoju kreativnost, već i da naučite nešto novo, pa možda čak i steknete hobi koji će ispunjavati vaše buduće dane.\n#2 Obilazak muzeja u Beogradu\nPo količini i zanimljivim muzejskim sadržajima, srpska prestonica ne zaostaje za onim evropskim. Jedan od najposećenijih prestoničkih muzeja jeste Muzej Vazduhoplovstva, koji poseduje eksponate letelica iz različitih epoha i oružanih sukoba.\nMuzej Istorije Jugoslavije svojom bogatom kolekcijom privlači brojne ljubitelje istorije i umetnosti, a tu je i Muzej savremene umetnosti sa svojom zbirkom savremenih umetnina, a ovde se odvijaju tribine i predavanja na različite teme.\nJedan od interesantnijih prestoničkih muzeja jeste i Muzej Afričke umetnosti, gde uz taktove karakteristične afričke muzike možete upoznati rukotvorine i plemenske maske iz različitih epoha ovog neukrotivog kontinenta.\n#3 Praktikovanje neobičnih fizičkih aktivnosti u srpskoj prestonici\nBeograd je mesto gde svi mogu da pronađu neku aktivnost za sebe gde mogu da uživaju i dobro se zabave. Ovde nećemo govoriti o onim uobičajenim poput igranja fudbala, košarke, tenisa, trčanja ili vožnje bicikla, premda ima prelepih lokacija u gradu na kojima se možete baviti ovim sportovima.\nBeogradski hipodrom i konjički klubovi koji nude jahanje u Beogradu predstavljaju posebnu turističku atrakciju. Kada je u pitanju skijanje na vodi Ada Ciganlija predstavlja pravu destinaciju za sve one koji tokom letnjih meseci žele da se oprobaju u ovoj ekstremnoj fizičkoj aktivnosti.\n#4 Posmatranje grada sa reke\nBeograd je grad koji leži na dve reke, pa je posmatranje panorame grada sa reke poseban doživljaj. Bajkovito osvetljen most na Adi, Kalemegdanska tvrđava, Nebojšina kula i splavovi samo su neki od prizora koje možete zateći prilikom krstarenja Savom i Dunavom.\nKrstarenje je odlična prilika da upoznate ove reke, ali i da stari deo grada vidite iz potpuno nove perspektive, dok je doživljaj još izraženiji ukoliko se odlučite za noćno krstarenje. Ovo je prilika da napravite i savršenu instagram fotografiju na reci sa gradom u pozadini.\n#5 Plesom do dobrog raspoloženja\nRadionice i škole plesa koje se vrlo često održavaju na najlepšim, javnim lokacijama u gradu su tu da nam pomognemo da upoznamo svoje telo i izrazimo svoja osećanja kroz pokret i ritam. Jasna poruka ovih radionica je da svi mogu i treba da plešu kada god za to imaju priliku.\nDa li zbog svog položaja, istorijske važnosti ili mnoštva različitih opcija i mogućnosti koje imaju svi oni koji se u njemu nalaze, Beograd je mesto koje vredi posetiti i koje vredi doživeti na pravi način. Beograd je postao značajna turistička destinacija koja se rangira u top destinacije Evrope, što pokazuje da je srpska prestonica zaista poseban biser među svetskim gradovima.


Dodik nakon sastanka s Vučićem: Upoznao sam predsjednika Srbije s izjavama Nasera Orića ⋆ EvropaMagazin\nPredsjednik Republike Srpske Milorad Dodik rekao je da će ovaj entitet i Srbija 4. avgusta u Bačkoj Palanci obilježiti 23 godine od progona srpskog naroda u hrvatskoj vojnoj akciji “Oluja”.\nPredsjednik RS je zahvalio Vučiću za pažnju koju pruža Republici Srpskoj kada je riječ o infrastrukturnim projektima te naglasio da je najvažniji među njima autoput koji bi povezao Banju Luku i Beograd.\nPonovio je da RS ostaje privrežena tome da pravac puta koji finansira Turska bude preko Višegrada.\nDodik je istakao da je Vučića upoznao s prijetnjama ratom koje je uputio nekadašnji komandant Armije RBiH iz Srebrenice Naser Orić, za koje je naveo da su uznemiravajuće za srpski narod, ali i da su institucije RS spremne da daju odgovor.\nPredsjednik RS je zahvalio Vučiću za veoma jasan stav da Srbija više neće dozvoliti nikakve “oluje”.\nDodik je napomenuo da RS podržava Srbiju kada je riječ o Kosovu.\nPredsjednik Srbije Aleksandar Vučić je rekao da je s predsjednikom Republike Srpske razgovarao o infrastrukturnim pitanjima, povezivanju Republike Srpske i Srbije te Srbije i BiH.\n– Srbija hoće da što prije poveže svoj teritorij s teritorijom Republike Srpske i BiH – istakao je Vučić.\n– Veoma sam zadovoljan što imamo ovakvu vrstu veoma dobre komunikacije, razmjene stavova i mišljenja – istakao je Vučić te dodao da je Dodika informirao o svemu što se dešava sada u vezi s Kosovom.


Libijske vlasti otkrile 125 dece među migranatima u Sredozemnom moru - Čivijaš radio\nLibijske vlasti otkrile 125 dece među migranatima u Sredozemnom moru\nLibijske vlasti otkrile su 125 dece među migrantima u vodama Sredozemnog mora ove nedelje, a većina njih je odvedena u neuslovne centre, saopštio je danas Fond UN za decu (UNICEF).\nMeđu decom koja beže od rata i siromaštva opasnom pomorskom rutom do Evrope bilo je i 114 maloletnika bez pratnje, dodao je UNICEF u saopštenju.\nVećina spašenih se odvodi u prenatrpane pritvorske centre u Libiji u kojima su veoma loši higijenski uslovi i gde nema zdravstvene zaštite, navedeno je u saopštenju.\nIstaknuto je da se skoro 1.100 dece nalazi u tim centrima.\nUNICEF je pozvao libijske vlasti da oslobode svu decu i ukinu imigracioni pritvor.\nPosle višegodišnjeg haosa u zemlji, koji je počeo posle pobune 2011. godine kada je svrgnut i ubijen dugogodišnji lider Moamer Gadafi, Libija je postala glavna tranzitna tačka za migrante koji beže od rata i bede u Africi i na Bliskom istoku.\n„Centralno Sredozemlje je i dalje jedan od najsmrtonosnijih i najopasnijih puteva za migrante na svetu“ naveo je UNICEF, dodajući da se najmanje 350 ljudi, uključujući decu i žene, utopilo ili su nestali u Mediteranu od januara.\nSamo prošle nedelje najmanje 130 migranata utopilo se kod libijske obale kada su se prevrnuli čamci kojima su krenuli put Evrope.\nPrevious Džamije i škole se pretvaraju u kovid centre u Indiji\nNext Broj Borisa Džonsona bio dostupan na internetu 15 godina


NASA testirala revolucionarni pogon do Mjeseca za samo par sati | Visoko.ba\nNaslovnica Zanimljivosti NASA testiral...\nNASA testirala revolucionarni pogon do Mjeseca za samo par sati\nMoguće je da je NASA uspješno testirala oblik svemirskog leta koji bi ljude mogao da prevozi do Meseca za samo nekoliko sati! Odnosno da nas dovede do toga da putujemo brzinom gotovo jednakom brzini svetlosti.\nSvemirska agencija navodno je izgradila elektromagnetski pogon, korištenjem tehnologije koja na osnovu trenutnog razumevanja fizike ne bi trebalo da bude moguća. To tvrde korisnici foruma NASASpaceFlight.com. Neki od njih tvrde i da su NASA-ini inženjeri koji rade na ovom projektu.\nUređaj pokreće objekte kroz svemir korištenjem magneta za stvaranje mikrotalasa koji se šalju kroz uređaj i stvaraju potisak.\nAko se metoda pokaže uspješnom, mogla bi da označi kraj potrebe za nošenjem goriva za propulziju, što inače predstavlja ogroman problem jer ograničava brzinu i udaljenost koju oni koji putuju svemirom mogu da pređu.\n“Mnogo je apsurdnih teorija koje su tokom godina naučnog istraživanja postale stvarnost. Ali, u skoroj budućnosti ´warp pogon´ ipak ostaje san”, poručila je NASA prošlog meseca na svojim zvaničnim stranicama.\nPrema korisnicima foruma, tehnologija je testirana u svemirskom centru Džonson.\nProšle godine NASA je potvrdila da se tvrdnje Rodžera Šojera koji je izumio tehnologiju čine istinitim. Međutim, za testiranja je tada korištena mala snaga i ona nisu sprovedena u okruženju nalik svemiru, a čini se da je u sklopu novih testiranja to promijenjeno.\n“Moj posao samo je nastavak rada na rešavanju osnovnog problema koji koči svemirske letove kojima upravlja čovek od završetka programa “Apollo”. To je dostupnost ekonomične snage i propulzijske tehnologije koje bi nas oslobodile okova raketne jednačine”, zaključio je Šojer.\nČlanak prijeVečeras novi nastup Farisa Pinje sa grupom 9Control u X Factoru Adria\nSljedeći članakFOTO: Iako sezona zvanično nije počela, visočka arheološka nalazišta prepuna turista


Investicija 7,5 miliona evra: Vučić na otvaranju novog pogona za toplo cinkovanje u Bečeju - Portal Moj Bečej - Bečejske opštine iz ugla građana!\nPredsednik Srbije najavio obilaznicu kod Temerina, kao i „brze saobraćajnice“ Sombor - Kikinda, preko Bečeja\nNovi pogon za toplo cinkovanje u okviru firme Knot Autofleks Jug u Bečeju, u koji je uloženo oko 7,5 miliona evra, u prisustvu predsednika Srbije Aleksandra Vučića, ambasadora Nemačke Tomasa Šiba i predstavnika pokrajinske vlade, svečano je otvoren danas.\nPogon firme, koja se bavi proizvodnjom delova za autoprikolice koji se oko 90 odsto toplo cinkuju, predviđa ukupno 82 radna mesta različitih obrazovnih profila sa proizvodnom halom od 4.000 kvadratnih metara.\nKapacitet nove linije iznosi 20.000 tona na godišnjem nivou.\n-Toplo cinkovanje jedan od najrasprostranjenijih načina zaštite i ima mininalni uticaj na životnu sredinu, kaže Dragan Knežev, generalni direktor Knot Autofleks Jug iz Bečeja.\nU investiciji novog pogona kompanije Knot učestvovala je i Razvojna banka Srbije sa 250.000 evra.\n-Otvaranje novog pogona u Bečeju pokazuje da oni koji su investirali u našu zemlju nastaljaju to da rade, da su zadovoljni uslovima i da je napravljen dobar poslovni ambijent, rekao je predsednik Srbije Aleksandar Vučić.\nVučić je najavio da će se raditi i obilaznica oko Temerina, što će stanovnicima Bečeja i okoline olakšati put do Novog Sada, kao i brza saobraćajnica od Sombora do Kikinde, koja će prolaziti preko Bečeja.\nPrema navodima kompanije Knot, novi pogon je trenutno najsavremeniji u Evropi, izrađen je po projektu italijanske firme Gimeko, a u skladu je sa domaćim i evropskim zakonima o ekologiji i bezbednosti na radu. Pogon nema nikakvih štetnih emisija, niti otpadnih voda, a radna mesta su potpuno bezbedna i izolovana od proizvodnog procesa.\nFabrika Knot Autofleks Jug je u februaru 2017. godine otvorila je pogon za proizvodnju delova za autoprikolice na površini od 9.500 kvadrata u koji je investirano 1,3 miliona evra. Investicija koja je svečano otvorena danas do sada je najveća. Кompanija Knot Autofleks Jug ima 520 zaposlenih, a u 2019. godini ostvarila je promet od 29,2 miliona evra.


IZ BRISELA DOBRA VEST: U Srbiju stiže 1,4 miliona evra za istraživanje kvarkova | WebTribune\nHome SPEKTAR IZ BRISELA DOBRA VEST: U Srbiju stiže 1,4 miliona evra za istraživanje kvarkova\nNaučnica iz Srbije dr Magdalena Đorđević osvojila je ERC grant u vrednosti od oko 1,4 miliona evra za istraživanje fundamentalnih osobina materije.\nOvo je drugi grant Evropskog istraživačkog saveta (ERC) koji stiže u Srbiju. ERC grantovi su dostupni srpskim istraživačima jer je Srbija članica evropskog okvirnog programa za finansiranje nauke – Horizont 2020.\nNo, oni predstavljaju samo jezgro Horizonta 2020 i nagrađuju isključivo izvrsnost, pre svega one ideje koje potencijalno mogu da promene tok svetske nauke.\nNakon što je arheološkinja Sofija Stefanović pre dve godine osvojila ERC starter grant, ovo je prvi ERC u kategoriji consodilator, za istraživače srednjih godina.\n„Naš projekat se odnosi na razumevanje osnovnih zakona prirode, pa samim tim nema direktnih primena u privredi“, kaže dobitnica ERC granta dr Magdalena Đorđević.\nMagdalena Đorđević: Problem nauke u Srbiji je u nedostatak novca i organizacije – https://t.co/enUJ0ETypu\n#8 #Vesti pic.twitter.com/nkdjLWjcRv\n— Ekonomski Online (@EkonomskiOnline) January 8, 2017\n„Ekonomska korist ovog projekta je da smo u zemlju doneli 1.356.000 evra bespovratnih sredstava Evropske unije. Dobar deo tih sredstava će biti iskorišćen da se zaposle naši naučnici, posebno mlade kolege, koje bi, u odsustvu ovog projekta, verovatno otišli iz zemlje“.\nDoktorka Đorđević je diplomirala na Fizičkom fakultetu u Beogradu. Nakon toga odlazi u Ameriku gde doktorira na Kolumbija Univerzitetu u Njujorku, a svoja istraživanja u oblasti nuklearne fizike nastavlja u Ohaju.\nMeđutim, uprkos brojnim priznanjima i uspešnoj karijeri u Americi, odaziva se na poziv Instituta za fiziku, i pre šest godina se vraća u Srbiju, zajedno sa suprugom koji je takođe izuzetno uspešan fizičar, ali u oblasti biofizike.\n„Nemam u planu odlazak iz zemlje jer da sam želela da ostanem u inostranstvu, ne bih se ni vraćala u Srbiju. Volela bih da ovaj primer bude podstrek našoj Vladi da naša nauka ima potencijal i da naše istraživače treba podržati“, kaže Đorđevićeva, dodajući da to nažalost trenutno nije slučaj.\n„Da bi se tačno proučile osobine ovog novog stanja materije, neophodno je da se eksperimentalni podaci uporede sa teorijskim predviđanjima, odnosno matematičkim modelima.\nTo je i osnovna svrha mog projekta“, objašnjava Đorđević, odgovarajući na pitanje zašto je njeno istraživnje važno za Evropu. „Milijarde evra se ulažu da bi se prikupili podaci na velikim sudaračima čestica.\nNaš tim razvija teorijske i numeričke modele koji će omogućiti da se iz tih podataka odrede osobine kvark-gluonske plazme.“\n„Materija se sastoji od atoma, atomi od jezgra i elektrona.\nJezgra se pak sastoje od protona i neutrona, koji se sastoje od još sitnijih čestica koji se nazivaju kvarkovi i gluoni, a koji su u jezgru vezani izuzetno jakim interakcijama”, podseća Đorđević, objašnjavajući da je gustina energije u kvark-gluonskoj plazmi toliko visoka da se kvarkovi i gluoni nalaze u slobodnom stanju i nisu više vezani jakim interakcijama.\nU eksperimentima kvark-gluonska plazma nastaje pri sudarima izuzetno brzih teških jona, pri čemu ostvarena temperatura iznosi neverovatnih pet triliona Kelvina, koja je skoro milion puta viša od temperature u centru Sunca.\n„U našem projektu džetovi bi bili analogni X zracima, a materijal koji se proučava je upravo kvark-gluonska plazma, iako je u realnosti kvark-gluonska plazma daleko komplikovanija od materijala koji se izučavaju X zracima.“, navodi dr Đorđević.\nSvoje istraživanje će nastaviti u Srbiji, na Institutu za fiziku, za koji dr Đorđević kaže da je „najelitnija istraživačka institucija u Srbiji, koja zapošljava 1 odsto istraživača, a proizvodi 10 odsto svih naučnih radova objavljenih iz Srbije”.


Stajnberg: Ne vršimo pritisak na druge da priznaju Kosovo\n8. april/travanj, 2010.\nZamenik američkog državnog sekretara Džejms Stajnberg izjavio je da SAD snažno podržavaju nezavisnost Kosova, ali da ne vrše pritisak na druge države da prihvate tu nezavisnost.\nStajnberg je u intervjuu za B92 rekao da su se SAD i Srbija složili da se oko nezavisnosti Kosova ne slažu, ali da mogu da se rešavaju praktična pitanja poput saradnje s Euleksom, carine i slična pitanja, što bi omogućilo sigurnost i prosperitet dok se traga za političkim rešenjem.\nPovodom situacije u BiH, Stajnberg je rekao da je opstanak Republike Srpske deo Dejtonskog sporazuma i da SAD ne rade ništa što ne bi bilo u skladu sa tim.\nOn je naveo da je zajedno s ministrom spoljnih poslova španije Migelom Anhelom Moratinosom kao predsedavajuće EU imao "veoma dobre razgovore sa svim liderima u Bosni" i da se svi slažu da u okviru teritorijalnog integriteta BiH treba naći praktična rešenja za prevazilaženje različitosti.\n"Naše je snažno opredeljenje, da zajedno sa Srbijom, a u okvirima Dejtonskog sporazuma, krenemo napred da osiguramo budućnost za Bosnu. To je zajednički cilj o kome sam imao veoma dobar razgovor i sa predsednikom Tadićem", rekao je zamenik državnog sekretara SAD.\nU vezi s Kosovom i predstojećom odlukom Međunarodnog suda pravde o legalnosti proglašenja nezavisnosti, Stajnberg je kazao da je suvereno pravo država da razmatraju pitanja nezavisnosti i da se prema tome određuju.\n"Mi nikoga ne pritiskamo, ne pretimo, nema nikakvog podstrekivanja", rekao je Stanberg i dodao da SAD propagiraju svoj stav "baš kao što i Vlada Srbije, među svojim prijateljima propagira suprotan stav".


BROJKE ZABRINJAVAJU: Srbija neće stići da odjavi epidemiju u toku leta | Luftika\nBROJKE ZABRINJAVAJU: Srbija neće stići da odjavi epidemiju u toku leta\nAko ovako nastavimo, uz pridržavanje pravila da 28 dana ne bude registrovan nijedan slučaj oboljevanja, nećemo ni stići da odjavimo epidemiju koronavirusa u toku leta, a brojke od 70 i 80 novoobolelih na dnevnom nivou zabrinjavaju.\nPovratak mera trebalo bi da se uvede u mestima gde je najkritičnije.\nKorona virus: Stručnjaci u Srbiji tražili strože mere - predlog odbijen,…\nKorona virus: U Srbiji dva dana više od 5.000 zaraženih, gde je i šta…\nOvo za Sputnjik kaže epidemiolog, profesor doktor Radovan Čekanac koji se nalazi na čelu kriznog štaba za borbu protiv koronavirusa u Kraljevu.\nOn dodaje da u mestima sa najvećim brojem registrovanih slučajeva oboljevanja treba uvesti rigoroznije mere, ali da to ne treba da se desi na republičkom nivou.\nU Kraljevu, tako, već 20 dana nije zabeležen slučaj oboljevanja od virusa Kovid 19, tako da je bespotrebno vraćati mere u ovom gradu.\nProteklih šest dana broj novoregistrovanih slučajeva koronavirusa u Srbiji se ne smiruje, pa je u poslednja 24 sata otkriven još 71 slučaj, što predstavlja 1,44 posto zaraženih u odnosu na broj testiranih.\nIz republičkog kriznog štaba poručuju da broj novih slučajeva poslednjih dana odražava okupljanja i kontakte jer su sa popuštanjem mera počela ponovo i okupljanja i druženja, a kao najčešći način prenošenja infekcije navode proslave.\n– Ovaj virus je pokazao i posle šest meseci da je nepredvidiv. I tako, kad je krenula faza smirivanja ja lično jednostavno nisam bio spreman ni u jednom trenutku da kažem šta će se događati u narednom periodu. Bilo je izjava da će virus krenuti da slabi i da će prestati tog i tog datuma. I tačno je da je manji broj obolelih tokom leta, ali ipak nećemo stići da odjavimo epidemiju do jeseni – smatra naš sagovornik.\nČekanac ukazuje da trenutno zatvoreni kolektivi predstavljaju glavnu opasnost, pa tu možda treba biti restriktivniji.\nDodaje i da je daleko manja opasnost na otvorenom, iako je normalno da i tu dolazi do prenošenja virusa.\nU svakom slučaju, ono što je najbitnije za naše najstarije sugrađane je da oni i dalje obavezno nose maske i da budu daleko oprezniji nego oni mlađi.\nNa derbiju nije poštovano rastojanje\nU vezi sa fubalskim derbijem Partizan – Crvena zvezda kome je prisustvovalo 15 hiljada ljudi, a strani mediji izvestili o broju od 25 hiljada, uz naglasak da se to događa u momentu dok se u Nemačkoj i dalje igra pred praznim tribinama, a u nekim zemljama fudbal i ne igra, naš sagovornik kaže:\n– Apsolutno nije poštovana razdaljina. Normalno, stajalo je upustvo da se pusti upola manje karata od kapaciteta stadiona i da navijači drže distancu. Ali, ja sam u startu znao da je to praktično nemoguće, jer ja sam u FK Crvena Zvezda predsednik lekarske komisije i znam kakvi su navijači. Mada, i na nekim drugim javnim skupovima koji bi bili, na primer predizbornim, sumnjam da bi okupljeni sve poštovali.\nNada da će Kovid poput SARS-a sam da nestane\nPrema mišljenju našeg sagovornika u Srbiji je možda pokazano previše razumevanja popuštanjem mera. Vratile su se svadbe i ostale proslave pa je sve prepušteno ličnoj savesti.\nNa kraju, Čekanac priznaje da, iako koronavirus spada u problematiku kojom se bavi više od trideset godina, on nije u stanju da bilo šta u vezi sa njim predvidi. Nada se scenariju da će virus nestati sam od sebe.\n– Pratim i šta govore daleko veći stručnjaci i naučnici u svetu, mišljenja su podeljena, nikome ništa nije jasno, a ja realno prvi put razmišljam tako da ne znam ni sam šta bih rekao ili prognozirao. Sećam se onog prvog SARS-a koji se pojavio 2003. godine, taj virus je nestao posle osam meseci u populaciji, doduše, bio je virulentniji, imali smo daleko veću stopu smrtnosti, ali se mnogo slabije širio. Opet, gajim nadu da i sa ovim virusom može da se dogodi da nestane, ali to je samo jedna od varijanti – zaključuje epidemiolog.\nNa snazi nove mere, u zatvorenim prostorima do 500 ljudi\noznakeepidemija koronavirus kraj epidemije srbija\n5 dokaza da je domaća rakija lek i za telo i za dušu\n‘Moja prva plata’ sada je ‘moja prva crkavica’, servirana na kašičicu i u polutkama\nBeogradska deca su najvažnija, za njih tableti, a ti sirotinjo van prestonice ćuti i trpi


MINIMALAC VEĆI, KORPA NEDOSTIŽNA: Dva meseca pre roka za dogovor o najnižoj zaradi, tema je njena visina\n23. 06. 2022. u 13:30\nVIŠE od 350.000 zaposlenih u Srbiji koji su na minimalcu od početka sledeće godine primaće, bar prema trenutnim obećanjima nadležnih, oko 5.000 više u odnosu na dosadašnji iznos od 35.000 dinara.\nNajniža zagarantovana zarada trenutno kaska za minimalnom potrošačkom korpom 7.000 dinara, pa je ni ovim povećanjem neće dostići. Ipak, čini se da će s obzirom na zahuktalu inflaciju do januara, ta razlika biti još veća.\nCeo teret povećanja minimalne plate, koji će biti 12 do 14 odsto, preuzeće na sebe država, kroz smanjenje poreza i doprinosa, ali i povećanje neoporezivog dela zarade. Na taj način, navela je nedavno premijerka Ana Brnabić, neće biti ugrožena makroekonomska i fiskalna stabilnost u Srbiji, a država će nastaviti da smanjuje deficit i javni dug.\nLJubodrag Savić, Foto Medija centar Beograd\nProfesor Ekonomskog fakulteta u Beogradu LJubodrag Savić smatra da imamo tri loše stvari kada govorimo o minimalcu. Prva je što će on opet biti daleko ispod cene potrošačke korpe, a druga da bi uz njegovo povećanje istovremeno moglo da dođe i do uvećanja neoporezivog dela zarade.\n- Država na taj način preuzima deo troškova na sebe, čime se otvara potencijalno velika budžetska rupa. Taj novac faktički će biti poklonjenposlodavcima, sa objašnjenjem da će oni dati radnicima veće plate i zaposliti više ljudi - kaže profesor Savić. - Pitanje je da li će oni biti baš toliko darežljivi.\nProfesor smatra da sa takvom praksom treba da se prestane, a kao treću lošu stvar navodi činjenicu da i dalje postoji veliki broj poslodavaca koji pored minimalca isplaćuju na ruke deo novca za koji ne izmiruju poreze i doprinose.\nDuško Vuković iz Saveza samostalnih sindikata navodi da predstavnike radnika još niko nije pozvao na pregovore iako se o visini minimalca uveliko govori.\n- Nije korektno da se šest meseci ranije govori o tome bez nas - kaže naš sagovornik.\n- Prema Zakonu o radu pregovarači su Vlada, poslodavci i sindikati, ali imamo situaciju da poslednjih nekoliko godina Vlada sama odlučuje, pa se pitamo u čemu je onda svrha pregovaranja.\nNa minimalcu je najmanje 350.000 zaposlenih, Foto D. Milovanović\nVuković objašnjava da će se povećanje minimalca dogoditi za nekoliko meseci, a mi se već sada suočavamo sa inflacijom koja će se teško obuzdati. Ništa nije izvesno, jedino što može da se prognozira jeste da će cene ići gore, ali koliko, niko ne može da zna.\n- Čini se da ćemo 2023. dočekati sa minimalnom potrošačkom korpom od 50.000 i minimalcem od 40.000 dinara. U ovakvim uslovima morali bismo da pregovaramo dva puta godišnje - smatra Vuković.\nOPTEREĆENJE ZA GRAĐANE\nDEO budžeta koji će otići na popunjavanje neoporezivog dela zarade moraće da se pokrije na neki drugi način, i to tako što će se opteretiti ostali građani, kaže prof. Savić.\n- Plaćaćemo neke druge nameta, a ako ni to ne bude dovoljno, to će se nadoknađivati zaduživanjem na domaćem i stranom tržištu - smatra profesor.\nDVOCIFRENO POVEĆANJE MINIMALCA Vučić: Prosečna plata za 7-8 meseci ide na 710 evra\n15. 06. 2022. u 11:49\nMinimalac Potrošačka korpa visina minimalca


Foto: Vesna Lalić, Marko Metlas, Milan Ilic, Aleksandar Dimitrijević / RAS Srbija\nGde su danas i šta rade njegovi prethodnici, ali i guverneri Narodne banke Srbije? Neki od njih su se nakon ministarske fotelje potpuno povukli iz politike, a zanimljivo je da je većina njih otišla u inostranstvo i da najčešće obavljaju konsultantske poslove.\nMinistar finansija u vladi Ivice Dačića (2013-2014. godine), a potom i u vladi Aleksandra Vučića (2014. godine). Dao je ostavku zbog neslaganja sa tadašnjim premijerom Vučićem oko smanjena penzija i plata i načina sprovođenja fisklane konsolidacije, kao i otpuštanja zaposlenih u javnom sektoru. Pre preuzimanja ministarske pozicije radio je kao partner u konsultantskoj kući "Mekinzi", gde se nakon odlaska iz vlade i vratio, ali na višu poziciju. O njegovoj zaradi u ovoj kući se spekuliše, ali prema podacima koji su dostupni "principali" (partneri) u ovoj kompaniji uglavnom primaju bar pola miliona dolara godišnje.\nMinistar finansija u Vladi Srbije od 2007. do 2008. godine, a potom za vreme svog mandata predsednika vlade Srbije preuzeo je opet poziciju ministra finansija nakon smene Mlađana Dinkića u periodu od 2011. do 2012. godine. U intervjuu "Blicu" u avgustu 2014. Cvetković je rekao da je njegovo angažovanje u politici bilo "incident", a ne životno opredeljenje. U istom intervjuu je rekao da se vratio izvornom poslu, ekonomskom konsaltingu. Poslednje informacije su da radi kao konsultant Svetske banke u Sektoru za razvoj privatnog sektora u zemljama istočne Evrope i centralne Azije.Ne kreće se po bitnim ekonomskim dešavanjima, pa ga nismo mogli videti ni na Kopaonik biznis forumu prethodnih godina.\nMinistarka finansija od 2008. do 2011. godine, a pre toga i viceguvernerka NBS od 2004. do 2008. godine. Do nedavno je bila viceguverner u Narodnoj banci Srbije i jedan od najbližih saradnika Jorgovanke Tabaković. Na spisku je i vanrednih profesora na Ekonomskom fakultetu Univerziteta u Beogradu.\nMinistar za privredu i privatizaciju u vladi Zorana Đinđića od 2001. do 2004. godine. Do isteka njegovog mandata uspešno je privatizovano više od 1.300 preduzeća. Iste godine kada odlazi iz vlade osniva EKI Investment, konsultantsko preduzeće, a oktobra 2011. preuzima poziciju predsednika uprave Ekonomskog instituta, najstarije istraživačko-razvojne i konsultantske kuće u Srbiji (osnovan 1947). Decembra 2011. godine izabran je za predsednika Saveza ekonomista Srbije. Potpredsednik je Upravnog odbora Erste Bank. Član je Nadzornog odbora u osiguravajućoj kući WIner. Član je Upravnog odbora Privredne komore Beograda.\nMinistar ekonomije i finansija u periodu od 2001. do 2004. godine ,a kasnije od 2007. do 2011. godine i potpredsednik vlade. Od 2014. godine zaposlen je u menadžementu u investicionojh bance "Lazard" u Parizu, koja je trenutno konsultant Vlade Srbije za prodaju Komercijalne banke. "Lazard" je savetovao državu u vezi sa koncesijom Aerodroma "Nikola Tesla", koju je dobio francuski "Vinci Airports", a prethodno i "Telekom Srbija" prilikom neuspešne privatizacije 2015. godine. U regionu je ova francuska konkultantska kuća u kojoj je bivši ministar Božidar Đelić zadužen za finansijsko savetovanje savetovao slovenački državni fond SOD prilikom prodaje Nove kreditne banke Maribor. "Lazard" se ovim poslom bavi više od 30 godina i radio je u 43 države.\nDinkić je prvo od 2000. do 2003 obavljao funkciju guvernera NBS, bio je i ministar finansija u dva navrata od 2004. do 2006. i od 2012. do 2013. godine, a u međuvremenu od 2007. do 2011. godine bio je ministar ekonomije i regionalnog razvoja, ako i potpredsednik Vlade Srbije od 2008. do 2011. godine. Međutim, po poslednjim podacima, povlačenje sa političke scene dobro mu je došlo. Naime, prema podacima Agencije za privredne registre Dinkić je i u 2018. godini nastavio sa više nego uspešnim poslovanjem. Konsultantska firma "MD solution" u kojoj je ovaj bivši ministar većinski vlasnik, za 12 meseci zaradila je tačno 29,1 milion dinara ili 244.000 evra. Sa ukupno osam radnika, Dinkić je po zaposlenom ostvario profit od fantastičnih 30.500 evra godišnje ili nešto više od 2.500 evra mesečno. Sa druge strane, njegova firma za trgovinu računarima i IT opremom, "MD2 digital" koju je osnovao u martu prošle godine, za deset meseci uspela je da zaradi svega 16.000 dinara, što je manje od 135 evra. U bilansima za 2018. se vidi i da je firma od prodaje proizvoda i usluga od marta do decembra prihodovala tek 120.000 dinara, koliko recimo koštaju tri lap-topa.\nGuverner Narodne banke Srbije od 2004. do 2010. godine, kada napušta ovu funkciju, kako je naveo iz ličnih razloga. Imenovan je u junu 2011. na mesto izvršnog direktora i predsedavajućeg Borda direktora "Erste banke" u Mađarskoj. Jelašić, koji je rođen u Mađarskoj gde i, po poslednjim informacijama i danas živi, bio je na poziciji guvernera NBS između 2004. i 2010, kada je i podneo ostavku, a pre toga i na mestu viceguvernera, počev od 2000. Po odlasku iz srpske centralne banke, radio je u "Unikredit banci" u Beču. Kao viceguverner bio je član UO Agencije za rehabilitaciju banaka, gde je pomogao reorganizaciju bankarskog sistema i pokretanje privatizacije nekoliko velikih banaka.\nGuverner Narodne banke Srbije u periodu od 2010. do 2012. godine. Ostavku na mesto guvernera podneo je predsedniku Narodne skupštine. Kako se pričalo, razlog su bile najavljene, a kasnije i usvojene izmene Zakona o NBS kojima je narušena nezavisnost centralne banke u odnosu na izvršnu vlast, što nije bilo u skladu sa međunarodnim standardima. Redovni je profesor na Ekonomskom fakultetu Univerziteta u Beogradu, gde je bio angažovan još 1993.\nGuvernerka Narodne banke Srbije u periodu od 2003. do 2004. godine i ujedno i prva žena na toj poziciji. Dugo je bila jedina koja je nakon odlaska sa funkcije u vladi bila bez uhlebljenja. Danas je osnivač i rukovodi Centrom za visoke ekonomske studije u Beogradu (CEVES). CEVES je nezavisan think-and-do-tank posvećen unapređenju ekonomskog oporavka Srbije, demokratskoj konsolidaciji i približavanju Evropskoj uniji. Ona je takođe aktuelna članica Visokog savetodavnog odbora Ujedinjenih nacija za ekonomska i socijalna pitanja.\nMinistar finasnija od 2014. do 2018. godine, a prethodno je kratko vršio funkciju ministra privrede. Vujović koji danas živi u Americi, radi kao konsultant Svetske banke i trenutno je angažovan na poslovima fiskalne konsolidacije u zemljama Severne Afrike.


U Višem sudu u Beogradu saslušan odbegli rumunski biznismen\nGica protiv izručenja Rumuniji zbog političkog progona\nSudija za prethodni postupak Višeg suda u Beogradu je danas saslušao rumunskog biznismena Sebastijana Gicu o svim okolnostima bitnim za utvrđivanje postojanja pretpostavki za izručenje, a naročito o ličnim prilikama, državljanstvu, odnosu prema Rumuniji koja traži njegovo izručenje i o njenom zahtevu za izručenje, saopštio je Viši sud u Beogradu.\nBeograd 19. maj 2017. 20:17\nNavodi se da su saslušanju prisustvovali javni tužilac i branilac okrivljenog i da je Gica izjavio da se protivi zahtevu za izručenje Republike Rumunije i naveo da se radi o političkom progonu. Branilac Gice je predložio da se pritvor zameni blažom merom - zabranom napuštanja stana, o kom predlogu će sudija za prethodni postupak naknadno odlučiti.\n"U daljem toku postupka sudija za prethodni postupak će prikupiti potrebne informacije i preduzeti odgovarajuće radnje radi utvrđivanja da li postoje pretpostavke za izručenje, nakon čega će spise dostaviti vanpretresnom veću koje donosi rešenje o odbijanju izručenja ili o ispunjenosti pretpostavki za izručenje", naveo je Viši sud.\nGica je sredinom aprila uhapšen u Beogradu zbog sumnje da je izvršio krivična dela ucena, davanje mita, trgovina uticajem, pranje novca i odavanje poverljivih informacija. Vlasti Rumunije vodile su istragu protiv njega u više slučajeva korupcije, a on je 19. decembra 2016. napustio zemlju posle čega je raspisana međunarodna poternica. U Rumuniji je pod istragom zbog "korupcijskog slučaja povezanog sa posetom bivšeg britanskog premijera Tonija Blera Rumuniji 2012. godine".\nSebastijan Gica se javio policiji\nPiše: V. J. - A. R.\nGicini dronovi od milion evra za kontrolu srpske granice\nRumunija nije poslala zahtev za izručenje Sebastijana Gice


Foto: srpskacafe.com / screenshot\nČlanom 6. Zakona o izmenama i dopunama Zakona o CROSO produžen je rok za ažuriranje podataka za još godinu dana, jer je prvobitno za to bio planiran rok do kraja 2019.\nTako su sada poslodavci u obavezi da do kraja 2020. godine obave promene podataka u skladu sa Odlukom o jedinstvenom kodeksu šifara za unošenje i šifriranje podataka u evidencijama u oblasti rada.\nKako je rekao za Tanjug ministar rada Zoran Đorđević, veoma je važno što je prvi put, nakon 20 godina, donet novi šifrarnik zanimanja, za zanimanja koja pre dve decenije nisu ni postojala.\nVlada Srbije je u julu 2018. usvojila novi šifarnik koji je počeo da se primenjuje od 1. januara 2019. i omogućio poslodavcima da prilikom registracije radnika mogu da unose i nova zanimanja. Novim šifarnikom je obuhvaćeno 3.641 zanimanje i kvalifikacija, a njegov deo su i šifrarnici država, opština i naselja u Srbiji.\nKako su tada rekli predstavnici resornog ministarstva, lista je usklađena sa potrebama privrede i tržišta rada u Srbiji, kao i sa međunarodnim standardom.\nMeđu "novim poslovima" našla su se zanimanja koja ranije zvanično nisu bila prepoznata na tržištu rada. Do usvajanja novog jedinstvenog kodeksa šifara u Srbiji je bila u upotrebi lista zanimanja iz 1990. godine, koja je u najvećem delu prevaziđena zbog dinamičnih promena na tržištu rada koje su uslovile nastanak novih zanimanja i nestanak starih.\nNova zanimanja su, primera radi, i javni beležnici i izvršitelji, koja ranije nisu postojala, a novim šifarnikom prepoznata su i brojna zanimanja u oblasti bankarskog sektora. Stara klasifikacija objedinjavala je nekadašnje stručne spreme i zanimanje u jednoj, a sada će to biti razdvojeno, jer se radi o dva različita obeležja radno aktivnog stanovništva.\nNovi šifarnik važan je, zbog prepoznavanja zanimanja na tržištu, a njegovo uvođenje, kako se ističe, od velike je važnosti i za praćenje i analizu na tržištu rada u Srbiji.\nU novom šifarniku zanimanja koji će se, kako kažu nadležni, menjati u skladu sa potrebama tržišta rada našli su se i kućepazitelji, zatim baštovani, sobarice, bebisiterke, ulični pevači i stendap komičari, klupske igračice, krupijei, mađionicari, klovnovi i akrobate, zvonari, kobasičari, frizeri za pse, batleri i somelijeri, hostese...


Mandić: Ekspertski model nije uspeo, politička vlada ili izbori - 05.01.2022, Sputnik Srbija\nMandić: Ekspertski model nije uspeo, politička vlada ili izbori\nEkspertski model Vlade u Crnoj Gori nije uspeo i krajnje je vreme da se od njega odustane. Najbolje se vratiti političkoj vladi, a ako to ne uspe, najpoštenije je... 05.01.2022, Sputnik Srbija\n„Najbolje se vratiti onome kako je svuda u demokratskim državama, a to je politička vlada, gde bi oni koji čine parlamentarnu većinu birali novu vladu na osnovu snage, programa i koalicionog ugovora u kojem bi bili precizirani svi elementi te buduće vlade. Demokratski front ne želi bilo kakvu saradnju s DPS-om“, kaže Mandić.Ako stranke vlasti ne budu mogle da se dogovore, ne isključuje mogućnost vanrednih izbora. Ističe da je trenutno stanje neodrživo, te da je Crna Gora redak primer države u kojoj vlast toliko dugo funkcioniše bez podrške parlamentarne većine.„Nažalost, Vlada je odlučila da ucenjuje parlamentarnu većinu i taj metod ucenjivanja svakako nije dobar za demokratske procese u Crnoj Gori, a sigurno da nije dobar ni za samu Crnu Goru ni za njene građane“, kaže Mandić.Mandić kaže da se građani i glasači koalicije „Za budućnost Crne Gore“ „osećaju prevarenim i izdanim“, da „nisu ispunjena izborna obećanja“.On kaže i da očekuju inicijative drugih partija, jer Demokratski front nije jedini koji smatra da je Crnoj Gori neophodna promena, prenosi RTCG.\ncrna gora, andrija mandić, demokratski front, region – politika, region\nEkspertski model Vlade u Crnoj Gori nije uspeo i krajnje je vreme da se od njega odustane. Najbolje se vratiti političkoj vladi, a ako to ne uspe, najpoštenije je ići na izbore, rekao je jedan od lidera Demokratskog fronta Andrija Mandić.\n„Najbolje se vratiti onome kako je svuda u demokratskim državama, a to je politička vlada, gde bi oni koji čine parlamentarnu većinu birali novu vladu na osnovu snage, programa i koalicionog ugovora u kojem bi bili precizirani svi elementi te buduće vlade. Demokratski front ne želi bilo kakvu saradnju s DPS-om“, kaže Mandić.\nAko stranke vlasti ne budu mogle da se dogovore, ne isključuje mogućnost vanrednih izbora. Ističe da je trenutno stanje neodrživo, te da je Crna Gora redak primer države u kojoj vlast toliko dugo funkcioniše bez podrške parlamentarne većine.\n„Nažalost, Vlada je odlučila da ucenjuje parlamentarnu većinu i taj metod ucenjivanja svakako nije dobar za demokratske procese u Crnoj Gori, a sigurno da nije dobar ni za samu Crnu Goru ni za njene građane“, kaže Mandić.\nMandić kaže da se građani i glasači koalicije „Za budućnost Crne Gore“ „osećaju prevarenim i izdanim“, da „nisu ispunjena izborna obećanja“.\nOn kaže i da očekuju inicijative drugih partija, jer Demokratski front nije jedini koji smatra da je Crnoj Gori neophodna promena, prenosi RTCG.


Pjevačica je rodom iz Sarajeva: MAJA BEROVIĆ SKORO NIKADA NE POMINJE SVOJU PORODICU, a evo zbog čega – Haber.ba\nPjevačica je istakla kako njena porodica ne želi da bude u medijima, s obzirom da nisu poznati, piše “Novi“.\n“Moja porodica ne želi da bude poznata. Oni ne žele da se slikaju, vć da mi budu “vjetar u leđa”. Naravno, postoje i moje kolege koje ne mogu da se sačuvaju, ali ja mogu, jer moji ne žive u Beogradu”, rekla je Maja Berović, čiji je suprug Alen organizovao njen posljednji, uspješni koncert.\nOna je dodala da dolazi iz Sarajeva, gdje niko nema da kaže ništa ružno za nju.\n“Nisam nikada doživjela da me u rodnom mjestu komentarišu negativno. Rodom sam iz Sarajeva, a živjela sam u Bratuncu.\nOd samog početka sam ostala onakva kakva jesam”, izjavila je pjevačica u emisiji “Premijeri – Vikend Specijal”, koja je nakon koncerta posjetila ljekara:\nTeme:Maja Berović, porodica


Dodik: Protokol: Jedino što je bilo moguće u ovom trenutku - Kozarac.ba\nLider Saveza nezavisnih socijaldemokrata (SNSD) Milorad Dodik izjavio je večeras da je potpisani protokol između njega i predsjednika Stranke za BiH Harisa Silajdžića jedino što se u ovom momentu moglo postići, te da za njega policija RS-a nije upitna.\n“Ono što je postignuto je jedino moguće u ovom trenutku, a što se mene tiče policija RS-a nije upitna, ona samo može da bude sastavni dio policijskih struktura i nikako ne može da bude izbačena”, rekao je Dodik. Naveo je i da u ovom trenutku “Silajdžiću nije odgovaralo da ide do te mjere, a ostavljeno je za kasne da se prilikom usvajanja zakona to pitanje reguliše”.\nLider SNSD-a je dodao i da tog zakona neće biti ukoliko nema policije RS-a.\nDodik je kazao da je policija RS-a, u ovom protokolu regulirana u okviru zakona, koji će se usvojiti kasnije, odnosno tim zakonom će time biti regulirana njena pozicija.\n“Ono što je važno je da u protokolu stoji da će struktura odražavati ustavno uređenje zemlje, što je do sada bio veliki problem i da će ta struktura pratiti unutrašnju organizaciju BiH”, kazao je lider SNSD-a u izjavi za Radio-televiziju RS-a.\nNaveo je i da u potpisanom Protokolu stoji da će se formirati nezavisni odbor za izbor rukovodstva policije na nivou entiteta, tj. i u Federaciji BiH i RS-u.\nKao važno, naveo je, i činjenicu da je dogovoreno da se usvaja konsolidirani budžet, odnosno okvirni budžet što znači da će organizacije na nivou entiteta imati svoj budžet koji će biti na neki način sastavni dio okvirnog budžeta, a njegovo izvršavanje izvršit će se na nižem nivou.\nDodik je rekao da će policija na entitetskom nivou ostati s određenim nadležnostima, kao što je javni red i mir, a na nivou BiH ono što je i bilo nesporno, a to je zakon, koji bi trebalo da regulira policijsku strukturu.\nNaglasio je i da ovim nije završena reforma policije u BiH, već je pokušaj da se evidentira ono što je nesporno, a ostalo je za kasnije, za donošenje zakona, sve “ono što je sporno i bolno”.\nPonovio je da misli da je i ovo dovoljno za potpisivanje Sporazuma o stabilizaciji i pridruživanju BiH sa EU, a kako bi se taj proces deblokirao.\nDodik nije želio da šprekulira da li će Evropska komisija prihvatiti ovaj protokol koji je dogovorio sa liderom Stranke za BiH Harisom Silajdžićem.


Demokratska omladina: Vlast SNS-a razorila populaciju mladih u Srbiji\nDemokratska omladina ocenila je danas da je Srpska napredna stranka razorila populaciju mladih u Srbiji, koja je za devet godina vlasti naprednjaka smanjena za 150.000.\nBetaApril 25, 2021\nKako je u saopštenju Demokratske omladine ocenjeno, takav trend vodi ka nestanku srpskog naroda na ovim prostorima, a za to je najveći krivac vlast koja sistematski podstiče mlade da napuste Srbiju.\nČlan Demokratske omladine Ivan Vuković rekao je da nije samo loša ekonomska situacija razlog zašto je sve manje mladih u Srbiji, niti primarni razlog zašto veliki broj nakon završenog školovanja, a neretko čak i tokom studija, napušta zemlju.\n“Za nas mlade su glavni problemi: manjak pravne sigurnosti, atak na ljudska prava i slobode kao i stranačko, a ne zapošljavanje po obrazovanju i stručnosti. Napokon, sve manje mladih veruje u mogućnost da će ubrzo doći do suštinskih promena u Srbiji i da ćemo živeti kao što živi i sav normalan svet u Evropskoj uniji”, rekao je Vuković u saopštenju.\nPrema njegovoj oceni poražavajuć je podatak da više od trećine mladih želi što pre da napusti Srbiju, i kako je dodao, Srbija će ostati pusta zemlja ako mladima ne bude vraćena vera da su promene moguće i da se vredi boriti za domovinu.


Pravila o zaštiti privatnosti – MonarC Hotel – Tirana – Albanija\nOva Izjava o zaštiti privatnosti se odnosi na veb sajt www.monarc.al koji je u vlasništvu i kojim upravlja objekat MonarC Hotel. Izjava o zaštiti privatnosti opisuje način na koji prikupljamo i koristimo lične podatke koje unesete na našem veb sajtu: www.monarc.al. Takođe objašnjava opcije koje su vam dostupne u pogledu naše upotrebe vaših ličnih podataka i kako možete da pristupite tim podacima i da ih ažurirate.\nUkoliko ne želite da dozvolite obradu podataka kao što je opisano u stavkama C-F, a nije vam direktno dostupna ova opcija (na primer, u podešavanjima naloga), kontaktirajte objekat na reservation@monarc.al .\nOslanjamo se na to da ćete se pobrinuti da svi vaši lični podaci budu potpuni, tačni i aktuelni. Molimo vas da nas što pre obavestite o bilo kakvim promenama ili greškama u vezi sa vašim ličnim podacima na reservation@monarc.al . Vaš zahtev ćemo obraditi u skladu sa važećim zakonom.\nUkoliko imate pitanja ili nedoumice u vezi sa načinom na koji obrađujemo vaše lične podatke, ili ako želite da primenite svoja prava u skladu sa ovim obaveštenjem, možete slobodno da nas kontaktirate na reservation@monarc.al . Takođe, svoja pitanja i nedoumice možete da uputite lokalnim organima za zaštitu podataka.


Certifikuju se sudionici iz Škole Preduzetništva - Vijesti - Syri i Vizionit\nCertifikuju se sudionici iz Škole Preduzetništva\nŠkola preduzetništva koju je Syri i Vizionit organizovala tokom deset mjeseci u okviru Projekta za Podršku Žena, je zaključen jenom svečanom ceremonijom na kojoj su certifikovane 24 žene učesnice. Predstavnice iz zajednice biznisa, civilnog društva i politike iz četiri opštine ovog regiona: Peći, Istoka, Dečana kao i Junika su pratile obuku pruženu od najboljih eksperata na temama kao: Proaktivno upravljanje, Komuniciranje, Umrežavanje, Advokacija (zastupanje/zalaganje), Grantovi na Kosovu i izrađivale su projekat predloge. Preduzetništvo i Inovacije, Integracije i doprinosi žena, koje sui male za cilj da podrže i osnaže ovu grupu žena kao bi bile nositeljke procesa u podržavanju žena u regionu.\nSa radionica održanih u Peći, Prištini i Juniku, grupa učesnica je inicirala ideju nastavka i održivosti rada u ovoj grupi, stvorivši jednu neformalnu grupu aktivnih žena na raznim poljima u raznim opštinama regiona iz kojeg one dolaze. Syri i Vizionit ih je podržala angažujući eksperte kako bi ih pomogla na dizajniranju jedne strategije delovanja i kako bi identifikovala načine delovanja i plana aktivnosti te podele odgovornosti u procesima formiranja i aktivizacije grupe.\nProjekat za Podržavanje Žena se implementira od februara meseca 2016 godine u opštinama Pećkog regiona sa finansijskom podrškom od USAID/ATRC. U okviru ovoga projekta je rađeno na osnaživanju žena u opštinama rajona Peći, posredstvom podizanja kapaciteta, umrežavanja, razmene iskustava kao i na kraju s izmenom lokalne legislacije, jedan process koji se dešava u saradnji sa četiri opštine gde se i sprovodi projekat.


Andrija Jorgić izabran za generalnog sekretara Šahovskog saveza Srbije - Radio televizija Pančevo\n29. oktobra 2020. 29. oktobra 2020. 0192\nI pored velikih poteškoća u kojima se nalazi ŠSS,zajedno sa predsednikom, gospodinom Lazićem i Ministarstvom omladine i sporta vratićemo šah na mesto koje mu pripada, izjavio je Andrija Jorgić. Predsednik Saveza Dragan Lazić imenovan je za delegata ŠSS u svetskoj i evropskoj šahovskoj federaciji ( FIDE i ECU).\nNa sednici je razmatrana i vrlo složena aktuelna finansijska i organizaciona struktura situacija Saveza. Usvojen je i prvi paket mera racionalizacije, a članovi UO odrekli su se dnevnica i putnih troškova sve dok se finansijska situacija ne popravi. Iskazano je potpuno jedinstvo u delu potrebe formiranja sponzorskog pula, kao i ozbiljnog aktiviranja svih resornih komisija i odbora Saveza. Razmatrani su izveštaji sudija kao i finansijski izveštaji sa održane prve ženske i prve muške lige Srbije i zatražena dopuna finansijskog izveštaja.\nU 2020. besplatan “wi-fi” na glavnim graničnim prelazima


Mondo\t04.08.2012 08:44\nZa rezoluciju, koju je predložila Saudijska Arabija uz podršku arapskih zemalja i Zapada, glasale su 133 članice Generalne skupštine, dok je 12, među kojima i Rusija, bilo protiv, a 31 država se uzdržala od glasanja.\nGeneralna skupština UN nema zakonski mehanizam da sprovede rezoluciju, ali bi njeno usvajanje sa većinskom podrškom trebalo da ima moralnu i simboličnu snagu, navode agencije.\nGeneralni sekretar Ujedinjenih nacija Ban Ki-mun izjavio je danas u Njujorku da konflikt u Siriji sve više liči na rat i da međunarodne sile moraju da prevaziđu rivalstva kako bi zaustavile nasilje u toj zemlji.\nPred glasanje Ban je, podsećajući na neuspeh svetske organizacije da zaustavi masakr u Srebrenici, upozorio podeljeni Savet bezbednosti da "trenutni interesi sirijskog naroda moraju da nađačaju svako veće rivalstvo oko uticaja".\nKako su javile agencije, Ban je naglasio da je sirijski konflikt "ispit za sve ono iza čega ova organizacija stoji" i, prisećajući se svoje nedavne posete Srebrenici, ocenio da je ono što se tamo dogodilo "jedno od najmračnijih poglavlja u istoriji ove organizacije".\n"Ne želim da sadašnje Ujedinjene nacije padnu na tom ispitu. Želim da svi mi pokažemo narodu Sirije i svetu da smo naučili lekciju iz Srebrenice", kazao je generalni sekretar UN.\nPrema njegovim rečima, brutalno nasilje u sirijskom gradu Alepu, gde se već dve nedelje vode žestoki sukobi režimskih snaga i pobunjenika, moglo bi da se uporedi za zločinima protiv čovečnosti ili ratnim zločinima.\n"Dok se mi sastajemo ovde, Alep... je epicentar izopačene borbe između sirijske vlade i onih koji žele da je zamene", zaključio je Ban.\nRusija je kao štetnu osudila rezoluciju o Siriji koju su Ujedinjene nacije danas usvojile velikom većinom glasova, tvrdeći da ona pokazuje podršku pobunjenicima koji se bore da svrgnu sirijskog predsednika Bašara al-Asada.\nRusku ambasador u UN Vitalij Čurkin rekao je skupštini UN da saudijski nacrt rezolucije "krije u sebi javnu podršku naoružanoj opoziciji".\nRusija je, zajedno sa Kinom, Iranom i Kubom, bila među 12 zemalja koje su glasale protiv rezolucije koja osuđuje Damask i poziva na političku tranziciju, prenosi Rojters.


Tempirana bomba u srcu Evrope\nV. B. 1. septembra 2017. 15:55\nPredlog francuskog predsednika Emanuela Makrona da Evropu vuče napred „avangarda zemalja“ koje žele da odu najdalje u povezivanju neće izazvati entuzijazam u mnogim državama centralne i istočne Evrope, odnosno među novim članicama, a na čelo opozicije će verovatno stati Poljska.\nMakron je u obraćanju francuskim ambasadorima u Parizu rekao da želi Evropu „na novim osnovama i u više formata“. Dodao je da je Francuska već dala predloge svojim evropskim partnerima za jačanje ekonomske i monetarne integracije, i za ujednačavanje fiskalnih i socijalnih politika.\nViši naučni saradnik Evropskog instituta u okviru Ruske akademije nauka Pavel Kandelj u predlogu francuskog predsednika ne vidi nešto principijelno novo. Kandelj podseća da je sličnu ideju razvoja „Evrope u više brzina“ u martu ove godine predložio Žan-Pol Junker, predsednik Evropske komisije:\n„Ovo nije predlog da se primeni nešto sasvim novo, iako bi ovakav pristup mogao da pomogne u situaciji kada EU čine i države koje ulaze u evrozonu i koje ne ulaze, i one koje jesu članice NATO-a i one koje nisu, pa i one koje jesu u okviru Šengenskog sporazuma i opet i one koje nisu. Dakle, vidimo da i sada već postoje različite grupe i kategorije zemalja unutar EU. Predlog Makrona i prethodno ideja Junkera, a koje pozdravljaju u Berlinu, u celini govori o tome da među zapadnoevropskim liderima, a najpre u Parizu i Berlinu, postoji namera da tekuća kriza EU bude rešena na ovaj način“, kaže Kandelj.\nMakron je tokom obraćanja istakao da sadašnja situacija tera Evropljane da budu inovativni i dodao da oni koji žele da napreduju ne bi smeli biti usporavani od država koje žele da napreduju sporije. Francuski predsednik je istakao da bi Evropu trebalo napred da vuče „avangarda“ zemalja koje žele da „odu najdalje“ u povezivanju svojih ekonomija i politika.\n„Razumljivo je da ovaj pristup neće izazvati entuzijazam u mnogim državama centralne i istočne Evrope, odnosno među novim članicama. Na čelo opozicije će najverovatnije stati Poljska, jer ona inače otvoreno pretenduje na mesto takozvanog lidera u istočnoj Evropi. Varšava će pokušati za sobom da povuče i ostale članice Višegradske grupe, ali mislim da će se već Česi usprotiviti i teško da će podržati Poljsku. Slovenija se takođe neće opirati stavovima Brisela. Zato može doći do određenih problema pri realizaciji ove Makronove, odnosno Junkerove ideje“, veruje ruski ekspert.\nFrancuski predsednik je ponovio da će Francuska i druge države tokom narednih meseci organizovati demokratske konvencije da bi sugrađanima približili ideju razvoja Evrope. Prema Makronu, za Francusku je Evropa mesto gde se stvara moć i gradi suverenitet, a centralnu ulogu ima francusko-nemački savez.\nKomentarišući ove navode Makrona, Kandelj zaključuje da se u krajnjoj liniji može reći da je Makronovom izjavom označena namera zapadnoevropskih lidera. Naš sagovornik dodaje i da će budućnost pokazati da li će oni uspeti da ostvare taj unutarevropski dijalog, kao i da ne bi trebalo zaboraviti da upravo ove zapadnoevropske države, odnosno stare članice, zapravo i najviše pune budžet EU.


SRBIJA PRED KONAČNOM ODLUKOM: Rusija ili Amerika, a sve će se odigrati u drevnom srpskom gradu | Vestinet.rs\nPočetna TEMA DANA\tSRBIJA PRED KONAČNOM ODLUKOM: Rusija ili Amerika, a sve će se odigrati u drevnom srpskom gradu\nMediji poslednjih dana spekulišu da bi jun ove godine mogao da bude rok do kada će se doneti odluka o dodeli diplomatskog statusa za osoblje Rusko-srpskog humanitarnog centra u Nišu.\nIz Vlade, međutim, za sada nema zvanične potvrde te informacije, ali šta god da Beograd odluči, neće se dopasti ni Amerima ili Rusima.\nMeđutim, ono što je poznato, jeste da je ovo „rak rana“ i veoma često kamen spoticanja za srpsko-američke, ali i srpsko-ruske odnose i, šta god da Srbija odluči da uradi u ovom slučaju, nekoj od dve velike sile ta odluka se neće dopasti.\nPoznat je i stav ministra bez portfelja zaduženog za inovacije i tehnologije Nenada Popovića, koji je pre nekoliko dana, za sada jedini, izneo jasan stav da osoblju centra treba dodeliti diplomatski status.\nOsim njega, može se naslutiti i stav ministra odbrane Aleksandra Vulina koji je na obeležavanju petogodišnjice rada Centra rekao da ovakvu odluku treba da „donesu vlade Srbije i Rusije“, uz opasku da je osoblje tog centra od posebnog značaja za Srbiju.\nZa razliku od njih, stav Vlade Srbije nije poznat, osim što je premijerka Srbije Ana Brnabić rekla da uskoro očekuje rešenje za Srpsko-ruski humanitarni centar.\nTo je bilo pre šest meseci.\nRešavanje statusa Centra zatražio je pre izvesnog vremena ruski ambasador u Srbiji Aleksandar Čepurin, a očekivalo se i da će to biti jedna od tema decembarskog susreta srpskog i ruskog predsednika Aleksandra Vučić i Putina u Moskvi, ali javnost nije saznala da li se i šta konkretno o tome pričalo.\nKako god da se postavi prema ovom problemu, Srbija bi mogla da dobije „packe“ ili jedne ili druge strane.\nAko Srbija kaže „ne“ Rusiji, moguće bi bilo očekivati zahlađenje odnosa, što bi moglo da ima posledice na eventualno ekonomsku saradnju.\nTakođe, moglo bi da dođe i do slabljenja podrške u, recimo, spoljno-političkim aktivnostima.\nMeđutim, malo je verovatno očekivati da bi ovo bio razlog da Rusija promeni stav po pitanju Kosova, manje zbog Srbije, a više zbog toga što njima zbog, recimo, Krima ide u prilog da se protive kosovskoj nezavisnosti.\nKraj evropskog puta?!\nDavanje imuniteta zaposlenima u Centru moglo bi da se posmatra i kao pitanje procene vojne neutralnosti i sklonosti Srbije zapadnim vrednostima.\nAko bi, ipak Srbija dala „zeleno svetlo“ Centru i tako udovoljila ruskoj strani, stvari bi mogle da postanu ozbiljnije, tim pre što je Srbija, kako stalno ističe državni vrh, čvrsto opredeljena za članstvo u EU, i da oko toga nema kompromisa.\nTakva odluka bi mogla da uspori evrointegracije Srbije, jer ni EU ne gleda blagonaklono na Centar u Nišu.\nTako bi, ilustracije radi, moglo da se desi da se nikada ne zatvori poglavlje o spoljnoj politici i bezbednosti, a Srbija ostane na „stend baju“ godinama.\nS obzirom na partnerske odnose EU i SAD, gotovo je izvesno očekivati da bi po ovom pitanju mogle da imaju identične stavove. Zato bi zahlađenja odnosa, usporavanja evrointegracija, odugovlačenja sa pregovorima, razne vrste pritisaka i zatezanja bile veoma verovatan scenario.\nŠta je namena Centra\nDok EU i SAD tvrde da je namera Rusa da u Srbiji podignu vojnu bazu, jer im u suprotnom ne treba imunitet, od ruskih zvaničnika se moglo čuti da Centar bez imuniteta ne može normalno da se razvija, a bilo je i najava o njegovom mogućem raspuštanju.\nDiplomatski pasoš potvrda je da njegov vlasnik uživa zaštitu od bilo koje vrste krivičnog gonjenja u zemlji domaćina.\nAko je reč o objektu koji uživa diplomatski status, nijedan državni organ ne može da uđe u njega bez saglasnosti onoga ko je u njemu „glavni“.\nTakođe, nepovrediva je i dokumentacija i prepiske.\nUživaoci diplomatskog imuniteta su oslobođeni plaćanja poreza, carina, PDV-a, a imaju mogućnost i da uvoze opremu i ugovaraju nabavku robe, usluge i građevinske radove.\nJedini namet koji imaju, odnosno ono što su dužni da plate, jesu komunalne usluge.\nDiplomatski status u Srbiji imaju sve ambasade i njihovo osoblje, Misija EU, predstavnici UN i njegovih agencija, Unicefa, UNDP-a i druge međunarodne organizacije.\nTakođe, takav status u Srbiji uživaju i predstavnici Međunarodnog crvenog krsta, a imunitet ima i oficir za vezu Agencije EU za evropsku i obalsku stražu (Fronteks).\nDiplomatski imunitet imaju i vojnici NATO u Srbiji.\nU SRBIJI OPASNOST OD ZEMLJOTRESA DO 24. JULA!\nMakron nije hteo da se zamera Vučiću jer su u Briselu uvereni DA ĆE IM PREDATI KOSOVO! ŠOKANTNE TVRDNJE FRANCUSKOG NOVINARA!\nIMA LI NADE? Daj Bože da sa Makronovom posetom, počne pokajanje Francuske za njena nedela prema Srbima!\nUDARNA VEST – NIJE IZDRŽAO: Brajan Hojt Ji podneo ostavku na mesto pomoćnika zamenika državnog sekretara SAD za Evropu i Evroaziju!\nEvo kako će se zvati Makedonija…


Beta 26. avgusta 2021. 19:20\nKabinet premijera Izraela Naftalija Beneta (Naftali Bennett) saopštio je večeras da je njegov sastanak sa predsednikom SAD Džozefom Bajdenom (Joseph Biden) u Beloj kući, zakazan za danas u 18,30 po izraelskom vremenu (17,30 po srednjeevropskom) odložen, a da se ne zna kada će biti održan.\nIzraelski novinari su otišli iz sale za brifing.\nKako je navedeno u saopštenju Benetovog kabineta, sastanak nije otkazan ali se izraelska delegacija novinara vraća u hotel.\nIzraelski mediji javljaju da je sastanak odložen zbog smrtonosnog napada na aerodromu u Kabulu, u kome je ubijeno najmanje 40 i ranjeno 120 ljudi, uključujući decu.\nU izveštajima se navodi da je nekoliko američkih vojnika medju ranjenima.\nPlanirano je bilo da se danas Bajden i Benet sastanu u okviru prve Benetove posete inostranstvu otkako je u junu postao premijer.\nPre dolaska u Vašington Benet je rekao da je prioritet njegove posete Beloj kući da ubedi Bajdena da se ne vrati nuklearnom sporazumu velikih sila s Iranom, tvrdeći da je Teheran već napredovao u obogaćivanju uranijuma i da bi ublažavanje sankcija dalo Iranu više mogućnosti da podrži izraelske neprijatelje u regionu, navodi Asošiejted pres.\nBajden se sastao sa savetnicima za nacionalnu bezbednost posle eksplozije u glavnom gradu Kabula, odakle se evakuiše hiljade ljudi pošto su talibani preuzeli vlast.\nIzraelski lider je odvojeno razgovarao o Iranu u sredu sa državnim sekretarom SAD Entonijem Blinkenom (Antony Blinken) i ministrom odbrane Lojdom Ostinom (Lloyd Austin).\nBenet je najavio pre puta da će reći američkom predsedniku da je „sada vreme da se zaustave Iranci, da se zaustavi to i da se ne udje ponovo u nuklearni sporazum koji je već istekao i nije relevantan ni za one koji su mislili da je jednom bio relevantan“.\nBajden je jasno rekao da želi da spasi sporazum iz 2015. iz koga se njegov prethodnik Donald Tramp (Trump) povukao 2018.\nIndirektni pregovori s Iranom su u zastoju i Vašington nastavlja da održava parališuće sankcije prema toj zemlji dok neprijateljstva u regionu jačaju.


DANAS POČELA PODJELA NESTRO KARTICA\nU Novom Gradu danas je počela podjela Nesto kartica vlasnicima Ponosne kartice Republike Srpske, porodicama sa troje i više djece.\nNačelnik opštinskog Odjeljenja za društvene djelatnosti Jovana Vojnović kaže da vlasnici kartice imaju popust od osam feninga po litru goriva te sedam odsto popusta na cijeli asortiman na svim benzinskim pumpama Nestro petrola u Srpskoj.\nKako je ona objasnila, Nestro karticu od danas može preuzeti 227 korisnika.\n"Osim toga, danas svoje ponosne kartice može preuzeti još 11 porodica, novih korisnika. U saradnji sa Fondacijom "Za porodicu", podaci o porodicama sa troje i više djece koje ispunjavaju uslove ažuriraju se svakog 15. u mjesecu . Do sada je zaprimljen ukupno 241 zahtjev ", rekla je ona.\nVlasnici Ponosne kartice ostvaruju pravo na popust prilikom kupovine u maloprodajnim objektima kompanija i preduzetnika koji podržavaju projekat kao i prilikom plaćanja usluga javnim preduzećima i ustanovama uključenim u projekat.\nU sklopu projekta "Prijatelj porodice" koji realizuje Fondacija za porodicu, pravo na "Ponosnu karticu", koja glasi na ime majke, imaju porodice sa troje ili više djece, od kojih je najmanje jedno maloljetno, sa boravištem u Novom Gradu.